KOMISIJOS KOMUNIKATAS EUROPOS PARLAMENTUI, TARYBAI IR AUDITO RŪMAMS 2013 m. Europos Sąjungos konsoliduotosios metinės ataskaitos /* COM/2014/0510 final */





2013 m. Europos Sąjungos konsoliduotosios metinės ataskaitos TURINYS KONSOLIDUOTŲJŲ ATASKAITŲ PASTABA. 5 ES BIUDŽETAS: NUO PARENGIMO IKI ĮVYKDYMO PATVIRTINIMO. 7 KONSOLIDUOTOSIOS FINANSINĖS ATASKAITOS IR AIŠKINAMOSIOS PASTABOS*. 13 BALANSAS. 16 FINANSINĖS VEIKLOS ATASKAITA. 17 PINIGŲ SRAUTŲ ATASKAITA. 18 GRYNOJO TURTO POKYČIŲ ATASKAITA. 19 FINANSINIŲ ATASKAITŲ PASTABOS. 20 SUVESTINĖS BIUDŽETO VYKDYMO ATASKAITOS IR AIŠKINAMOSIOS PASTABOS*. 97 KONSOLIDUOTŲJŲ ATASKAITŲ PASTABA 2013 m. Europos Sąjungos konsoliduotosios metinės ataskaitos parengtos remiantis informacija, kurią institucijos ir įstaigos pateikė pagal Europos Sąjungos bendrajam biudžetui taikomo finansinio reglamento 148 straipsnio 2 dalį. Pareiškiu, kad ataskaitos parengtos pagal šio finansinio reglamento IX antraštinę dalį, laikantis apskaitos principų, taisyklių ir metodų, nurodytų finansinių ataskaitų aiškinamosiose pastabose. Iš šių institucijų ir įstaigų apskaitos pareigūnų gavau visą informaciją, kurios patikimumą patvirtino minėtieji pareigūnai ir kuri būtina ataskaitoms, kuriose nurodytas Europos Sąjungos turtas, įsipareigojimai ir biudžeto vykdymas, parengti. Remdamasis šia informacija ir tokiomis patikromis, kurios, mano manymu, buvo būtinos Europos Komisijos ataskaitoms pasirašyti, patvirtinu, kad esu pagrįstai įsitikinęs, jog ataskaitose visais reikšmingais aspektais teisingai parodyta Europos Sąjungos finansinė būklė, operacijų rezultatai ir pinigų srautai. [parašas] Manfred Kraff Komisijos apskaitos pareigūnas 2014 m. liepos 24 d. ES BIUDŽETAS: NUO PARENGIMO IKI ĮVYKDYMO PATVIRTINIMO Europos Sąjungos (ES) konsoliduotosiose metinėse ataskaitose pateikta informacijos apie ES institucijų, agentūrų ir kitų įstaigų veiklą biudžeto ir kaupiamosios apskaitos požiūriu. Šios ataskaitos neapima valstybių narių metinių ataskaitų. 1. METINIS BIUDŽETAS Iš ES biudžeto visoje Europos Sąjungoje finansuojama įvairių sričių politika ir programos. Remdamasi daugiametėje finansinėje programoje (DFP) Europos Parlamento ir Tarybos nustatytais prioritetais, Europos Komisija (toliau – Komisija) vykdo specialias konkrečios srities programas, veiklą ir projektus. Gali būti remiami įvairiausi projektai: nuo švietimo projektų, kuriais skatinamas studentų ir mokytojų judumas, iki ūkininkams skirtų projektų, projektų, kuriais remiamos pelningos investicijos, dėl kurių sukuriamos arba išlaikomos darbo vietos, projektų, kurių tikslas — gerinti ES darbuotojų darbo aplinką ir stiprinti išorės sienų kontrolę. Daugiau nei 90 % ES biudžeto panaudojama tokiai ES politikai ir veiklai finansuoti. Veikla grindžiamu biudžeto sudarymu užtikrinamas tiesioginis ES metinio biudžeto ir politikos sričių ryšys. Pagal veiklos rūšis sudarytoje biudžeto nomenklatūroje aiškiai nurodomos ES politikos sritys ir bendra kiekvienai iš šių sričių skiriamų išteklių suma. Politikos sritys yra suskirstytos į maždaug 200 veiklos rūšių, iš kurių daugiau nei 110 apima veiklos biudžeto išlaidų kategorijas ir todėl biudžeto nomenklatūroje atitinka biudžeto skyrius. Šios politikos sritys daugiausia yra susijusios su veikla, nes pagrindine pagal jas vykdoma veikla siekiama padėti trečiosioms šalims atitinkamose jų veiklos srityse. Tačiau kitos politikos sritys, pvz., „Koordinavimas ir teisinės konsultacijos“ ir „Biudžetas“, yra nesusijusios su veiklos vykdymu ir užtikrina tinkamą Komisijos veikimą. Veikla organizuojama pagal bendrą konceptualią prioritetų nustatymo, planavimo, biudžeto sudarymo, stebėjimo ir atskaitomybės sistemą, kurios pagrindinis tikslas – skatinti veiksmingą, ekonomišką ir efektyvų išteklių naudojimą. Komisijos parengtą biudžetą paprastai gruodžio mėn. viduryje svarsto Parlamentas ir Taryba, laikydamiesi Sutarties dėl Europos Sąjungos veikimo (SESV) 314 straipsnyje nustatytos procedūros. 2. KAIP FINANSUOJAMA ES? ES finansavimas yra dviejų pagrindinių kategorijų: nuosavų išteklių įplaukos ir įvairios įplaukos. 2.1 Nuosavų išteklių įplaukos ES automatiškai gauna nuosavų išteklių įplaukas, kad galėtų finansuoti savo biudžetą nelaukdama vėlesnio nacionalinių valdžios institucijų sprendimo. Visa biudžetui finansuoti reikalingų nuosavų išteklių suma nustatoma iš visų išlaidų atėmus įvairias įplaukas. Bendra nuosavų išteklių suma negali viršyti 1,23 % ES bendrųjų nacionalinių pajamų. Nuosavus išteklius galima suskirstyti į tradicinius nuosavus išteklius, nuosavus išteklius iš pridėtinės vertės mokesčio ir išteklius iš bendrųjų nacionalinių pajamų. 2.2 Įvairios įplaukos Įvairios įplaukos, gaunamos iš ES veiklos, paprastai sudaro mažiau nei 10 % visų įplaukų. Tai, pavyzdžiui, įplaukos iš gautų konkurencijos bylų baudų ir įplaukos, gautos įvykdžius vykdomuosius raštus sumoms išieškoti, išduotus privačiojo ir viešojo sektoriaus skolininkams, kiek tai susiję su ES projektų valdymu. Šiai kategorijai taip pat priklauso Teisingumo Teismo paskirti baudų mokėjimai valstybėms narėms, nevykdančioms priimto sprendimo. Už bet kokią laiku nesumokėtą skolą skaičiuojami delspinigiai. Kai trečiųjų šalių, išskyrus valstybes nares, skolos lieka nesumokėtos, Taryba ir Komisija gali priimti sprendimus nustatyti mokėjimo prievolę, kurie yra tiesiogiai vykdytini pagal vykdymo teritorijoje galiojančio civilinio proceso taisykles. Įsipareigojimų nevykdantiems skolininkams taikomos skolų išieškojimo procedūros, kurias vykdo Komisijos teisės tarnyba, padedama išorės teisės firmų. 3. KAIP VALDOMAS IR NAUDOJAMAS ES BIUDŽETAS? 3.1 Pirminės veiklos išlaidos ES veiklos išlaidos priskiriamos įvairioms finansinės programos išlaidų kategorijoms ir gali būti įvairių rūšių, atsižvelgiant į tai, kaip pinigai išmokami ir valdomi. 2013 m. ataskaitose Komisija išlaidas klasifikuoja toliau nurodyta tvarka. Tiesioginis centralizuotas valdymas: taikomas tais atvejais, kai biudžetą tiesiogiai vykdo Komisijos tarnybos. Netiesioginis centralizuotas valdymas: taikomas tais atvejais, kai Komisija biudžeto vykdymo užduotis paveda ES arba nacionalinės teisės subjektams, kaip antai ES agentūroms. Decentralizuotas valdymas: taikomas tais atvejais, kai Komisija tam tikras biudžeto vykdymo užduotis perduoda trečiosioms šalims. Pasidalijamasis valdymas: pagal šį valdymo metodą biudžeto vykdymo užduotys perduodamos valstybėms narėms. Didžioji išlaidų dalis valdomos pagal šį metodą, kuris taikomas tokioms sritims kaip žemės ūkio išlaidos ir struktūriniai veiksmai. Jungtinis valdymas: pagal šį metodą Komisija tam tikras biudžeto vykdymo užduotis paveda tarptautinėms organizacijoms. Naujojo finansinio reglamento 58 straipsnis, kuriuo iš dalies patikslinti biudžeto vykdymo metodai, taikomas tik nuo 2014 m. sausio 1 d. 3.2 Komisijos finansų pareigūnai Komisijos narių kolegija prisiima bendrą politinę atsakomybę, tačiau praktiškai nevykdo jai suteiktų biudžeto vykdymo įgaliojimų. Kiekvienais metais ji šias užduotis perduoda atskiriems ES institucijų tarnautojams, kurie atsiskaito Kolegijai ir kuriems taikomi Finansinis reglamentas ir Tarnybos nuostatai. Šie darbuotojai – paprastai generaliniai direktoriai ir tarnybų vadovai – yra vadinami įgaliotaisiais leidimus suteikiančiais pareigūnais. Jie savo ruožtu biudžeto vykdymo užduotis gali perduoti perįgaliotiesiems leidimus suteikiantiems pareigūnams. Leidimus suteikiančių pareigūnų atsakomybė apima visą valdymo procesą, pradedant tuo, ką reikia padaryti, norint įvykdyti institucijos nustatytus politikos tikslus, ir baigiant veiklos valdymu, kiek tai susiję su biudžetu ir pačia veikla, įskaitant teisinių įsipareigojimų patvirtinimą, veiklos rezultatų stebėjimą, mokėjimų atlikimą ir prireikus lėšų susigrąžinimą. Patikimas finansų valdymas ir tinkama atskaitomybė kiekvienoje tarnyboje užtikrinama atskiriant valdymo kontrolę (už kurią atsakingi leidimus suteikiantys pareigūnai) nuo vidaus audito ir reikalavimų laikymosi, taikant aiškius vidaus kontrolės standartus (parengtus pagal tarptautinius standartus), vykdant ex ante ir ex post patikras, nepriklausomą vidaus auditą remiantis rizikos įvertinimu ir už veiklą reguliariai atsiskaitant atskiriems Komisijos nariams. Kiekvienas leidimus suteikiantis pareigūnas turi parengti metinę veiklos, už kurią jis atsakingas, ataskaitą. Šioje ataskaitoje jis atsiskaito už politikos srities rezultatus ir pateikia pagrįstą patikinimą, kokį jis gali pateikti, kad jo ataskaitoje apibūdintai veiklai skirti ištekliai buvo panaudoti pagal paskirtį ir laikantis patikimo finansų valdymo principų ir kad taikomos kontrolės procedūros teikia reikiamas garantijas dėl susijusių operacijų teisėtumo ir tvarkingumo. Remdamasi Finansinio reglamento 66 straipsniu Komisija priima metinių veiklos ataskaitų suvestinę, bendrą vidaus auditoriaus nuomonę, kuria Komisija prisiima bendrą politinę atsakomybę už ES biudžeto valdymą pagal SESV 317 straipsnį. Suvestinė ir metinės veiklos ataskaitos skelbiamos http://ec.europa.eu/atwork/planning-and-preparing/synthesis-report/index_lt.htm. Apskaitos pareigūnas vykdo leidimus suteikiančių pareigūnų parengtus mokėjimo pavedimus ir vykdomuosius raštus sumoms išieškoti. Jis taip pat yra atsakingas už institucijos iždo valdymą, apskaitos taisyklių ir metodų nustatymą, apskaitos sistemų tvirtinimą, apskaitos tvarkymą ir metinių ataskaitų rengimą. Be to, apskaitos pareigūnas turi pasirašyti metines ataskaitas, pareikšdamas, kad jose visais reikšmingais aspektais teisingai parodyti finansinė būklė, operacijų rezultatai ir pinigų srautai. 3.3 Įsipareigojimas naudoti ES biudžetą Prieš prisiimant teisinį įsipareigojimą (pavyzdžiui, sudarant sutartį arba dotacijos susitarimą) su trečiąja šalimi, į metinį biudžetą turi būti įtraukta biudžeto eilutė, pagal kurią būtų galima vykdyti atitinkamą veiklą. Biudžeto eilutėje taip pat turi būti pakankamai lėšų išlaidoms padengti. Jeigu tenkinamos šios sąlygos, reikiamos lėšos turi būti rezervuojamos biudžete kaip apskaitos sistemos biudžetinis įsipareigojimas ir tik tada gali būti prisiimtas teisinis įsipareigojimas. Kol leidimus suteikiantis pareigūnas nepatvirtino biudžetinio įsipareigojimo, iš ES biudžeto negalima naudoti jokių pinigų. Patvirtintas biudžetinis įsipareigojimas įtraukiamas į biudžeto apskaitos sistemą ir asignavimai atitinkamai panaudojami. Tačiau tai neturi poveikio finansinėms ataskaitoms (arba didžiajai knygai), nes dar nėra išlaidų. 3.4 Mokėjimų vykdymas 3.4.1 Bendrosios taisyklės Kol už atitinkamą operaciją atsakingas leidimus suteikiantis pareigūnas nepatvirtina biudžetinio įsipareigojimo, mokėjimų atlikti negalima. Kai mokėjimas patvirtinamas apskaitos sistemoje, atliekamas pervedimas į gavėjo sąskaitą. Per metus Komisija atlieka beveik 1,9 mln. mokėjimų. Komisija yra SWIFT (Pasaulinės tarpbankinių finansinių telekomunikacijų organizacijos) narė. 3.4.2 Išankstinis finansavimas, išlaidų ataskaitos ir išlaidų tinkamumas Išankstinis finansavimas – tai mokėjimas, kuriuo gavėjui suteikiamas pinigų avansas, t. y. pradinės lėšos. Šios lėšos gali būti padalytos į kelis mokėjimus per konkrečiame teisinio įsipareigojimo dokumente nustatytą laikotarpį. Pradinės lėšos arba avansas yra naudojami tuo tikslu, kuriam buvo suteikti teisinio įsipareigojimo dokumente nustatytu laikotarpiu, arba turi būti grąžinti, t. y. jei pagalbos gavėjas nepatiria tinkamų finansuoti išlaidų, jis privalo ES grąžinti išankstinio finansavimo sumą. Todėl sumokėta išankstinio finansavimo suma nėra laikoma galutinėmis išlaidomis tol, kol nėra laikomasi atitinkamų sąlygų, ir atliekant pradinį mokėjimą ES balanse priskiriama turtui. Kai patvirtinamos tinkamos finansuoti išlaidos ir gaunamos grąžinamos sumos, išankstinio finansavimo suma sumažinama (visiškai arba iš dalies). Praėjus tam tikram laikui po išankstinio finansavimo mokėjimo, atitinkama ES įstaiga gauna prašymą kompensuoti išlaidas, kad būtų pateisinta, kaip gavėjas, vykdydamas teisinį įsipareigojimą, išleido išankstinio finansavimo sumą. Kaip dažnai per metus gaunami prašymai kompensuoti šias išlaidas, priklauso nuo finansuojamos veiklos rūšies ir sąlygų; jie nebūtinai gaunami iki metų pabaigos. Tinkamumo kriterijai apibrėžiami pagrindiniame teisės akte, kvietimuose teikti paraiškas, kituose dotacijų gavėjams skirtuose informaciniuose dokumentuose ir (arba) dotacijos susitarimų arba sprendimų dėl dotacijos skyrimo sąlygose. Po analizės tinkamos finansuoti sumos priskiriamos išlaidoms, o gavėjui pranešama, jei yra netinkamų finansuoti sumų. 4. ES BIUDŽETO APSAUGA: FINANSINĖS PATAISOS IR LĖŠŲ SUSIGRĄŽINIMAS Finansiniame reglamente ir kituose galiojančiuose teisės aktuose, visų pirma susijusiuose su žemės ūkio ir sanglaudos politika, nustatyta teisė tikrinti išlaidas praėjus daug metų nuo to, kai jos buvo patirtos. Nustačius klaidų, pažeidimų arba sukčiavimo atvejų, lėšos susigrąžinamos arba atliekamos finansinės pataisos. Klaidų, pažeidimų arba sukčiavimo atvejų nustatymas ir jų ištaisymas yra paskutinis kontrolės sistemų veiklos etapas ir esminis įrodymas, kad finansų valdymas yra patikimas. Dotacijų atveju biudžeto išlaidų tinkamumą tikrina atitinkamos ES tarnybos arba – pasidalijamojo valdymo atveju – valstybės narės, remdamosi galiojančiuose teisės aktuose arba kiekvienos dotacijos sąlygose numatytais patvirtinamaisiais dokumentais. Siekiant optimizuoti kontrolės sistemų sąnaudų ir teikiamos naudos santykį, paskutinių prašomų sumų, valdomų tiesioginiu centralizuotu būdu, patvirtinamieji dokumentai paprastai tikrinami daug nuodugniau nei tarpinių prašomų sumų, todėl galima nustatyti tarpinių mokėjimų klaidų, kurios ištaisomos koreguojant galutinį mokėjimą. Be to, ES ir (arba) valstybė narė privalo tikrinti patvirtinamųjų dokumentų duomenų teisingumą atlikdamos patikras pareiškėjo patalpose finansuojamos veiklos vykdymo metu ir (arba) vėliau (ex post). Galiojančiuose teisės aktuose numatyta įvairių procedūrų, kurios taikomos, Komisijai ir valstybėms narėms nustačius klaidų, pažeidimų arba sukčiavimo atvejų – išsamesnės informacijos pateikta finansinių ataskaitų 6 pastaboje. 5. Skolinimosi ir skolinimo veikla ES sutartimi pagrįstais pagrindiniais aktais ES suteikiama teisė priimti skolinimosi programas, kad būtų galima mobilizuoti valstybėms narėms ir ne valstybėms narėms finansiškai remti reikalingus finansinius išteklius. Šiuo metu Komisija ES vardu vykdo tris pagrindines programas – Europos finansinės padėties stabilizavimo priemonės, mokėjimų balanso priemonės ir makrofinansinės pagalbos priemonės, pagal kurias ji gali skirti paskolas ir jas finansuoti, kapitalo rinkose išleisdama skolos priemones, arba su finansų įstaigomis. Kadangi lėšų rinkimas yra kompensacinė operacija, ES biudžetui nėra tiesioginio poveikio, tačiau teisiniu požiūriu ES privalo ir toliau tvarkyti skolas. 6. FINANSINĖ ATSKAITOMYBĖ ES metines ataskaitas sudaro dvi atskiros, bet susijusios dalys: a) finansinės ataskaitos ; b) biudžeto vykdymo ataskaitos, kuriose pateikiama išsami informacija apie biudžeto vykdymą. Komisija priima metines ataskaitas ir jas teikia Europos Audito Rūmams (toliau – Audito Rūmai), kad jie atliktų auditą, ir galiausiai – Europos Parlamentui ir Tarybai , kad jie patvirtintų biudžeto įvykdymą. Be minėtųjų metinių ataskaitų, rengiamos ir mėnesinės biudžeto vykdymo ataskaitos. 6.1 Finansinės ataskaitos Komisijos apskaitos pareigūnas atsako už ES finansinių ataskaitų parengimą ir užtikrina, kad jose visais reikšmingais aspektais būtų teisingai parodyta ES finansinė būklė, operacijų rezultatai ir pinigų srautai. Ataskaitos rengiamos pagal ES apskaitos taisykles, grindžiamas tarptautiniais finansinės atskaitomybės standartais (TFAS). Daugiau informacijos pateikta finansinių ataskaitų 1 pastaboje. 6.2 Biudžetinės sąskaitos Komisijos apskaitos pareigūnas atsako už mėnesinių ir metinių biudžeto vykdymo ataskaitų parengimą. Tik Komisijos biudžete numatyti administraciniai ir einamieji asignavimai. Kitose institucijose yra tik administraciniai asignavimai. Biudžete skiriami dviejų tipų asignavimai – nediferencijuoti ir diferencijuoti. Nediferencijuotieji asignavimai naudojami metinio pobūdžio operacijoms (kurios atitinka metinio periodiškumo principą) finansuoti. Diferencijuotieji asignavimai buvo įvesti, kad metinio periodiškumo principą būtų galima suderinti su poreikiu valdyti daugiametes operacijas. Jie skirti daugiausia daugiametėms operacijoms finansuoti. Diferencijuotieji asignavimai skirstomi į įsipareigojimų ir mokėjimų asignavimus: – įsipareigojimų asignavimai apima visų einamaisiais finansiniais metais prisiimtų teisinių įsipareigojimų sumą, skirtą veiklai, kuri trunka kelerius metus. Tačiau biudžetiniai įsipareigojimai veiksmams, besitęsiantiems ilgiau nei vienerius finansinius metus, gali būti išskirstomi keleriems metams į metines dalis; – mokėjimų asignavimai: apima išlaidas, patiriamas dėl einamaisiais ir (arba) ankstesniais finansiniais metais prisiimtų įsipareigojimų. Įvedus diferencijuotuosius asignavimus, atsirado įrašytų įsipareigojimų ir atliktų mokėjimų atotrūkis: šis atotrūkis, atitinkantis neįvykdytus įsipareigojimus, reiškia laiko skirtumą tarp įsipareigojimų įrašymo dienos ir atitinkamų mokėjimų dienos. Tai vadinama neįvykdytais įsipareigojimais. 7. AUDITAS IR BIUDŽETO ĮVYKDYMO PATVIRTINIMAS 7.1 Auditas ES metines ataskaitas ir išteklių valdymą tikrina Audito Rūmai – jos išorės auditorius, kuris parengia metinę ataskaitą Europos Parlamentui ir Tarybai. Audito Rūmų pagrindinis uždavinys – atlikti išorinį, nepriklausomą ES metinių ataskaitų auditą. Vykdydami veiklą, Audito Rūmai pateikia: (1) veiklos, finansuojamos iš bendrojo biudžeto, metinę ataskaitą, kurioje pateikia išsamias pastabas apie metines ataskaitas ir susijusias operacijas; (2) nuomonę, pagrįstą auditais ir pateiktą metinėje ataskaitoje kaip patikinimo pareiškimas, apie i) ataskaitų patikimumą ir ii) susijusių operacijų, įskaitant įplaukas, surinktas iš apmokestinamųjų asmenų, ir išmokas galutiniams gavėjams, teisėtumą ir tvarkingumą; (3) specialiąsias ataskaitas, kuriose pateikiamos konkrečių sričių audito išvados. 7.2 Biudžeto įvykdymo patvirtinimas Galutinis biudžeto priėmimo etapas — tam tikrų finansinių metų biudžeto įvykdymo patvirtinimas. ES sprendimą dėl biudžeto įvykdymo patvirtinimo priima Europos Parlamentas. Tai reiškia, kad atlikus auditą ir pabaigus rengti metines ataskaitas, Taryba turi rekomenduoti, o paskui Europos Parlamentas turi nuspręsti, ar suteikti Komisijai ir kitoms ES įstaigoms ES biudžeto įvykdymo patvirtinimą už atitinkamus finansinius metus. Šis sprendimas grindžiamas metinių ataskaitų, Komisijos metinės vertinimo ataskaitos, Audito Rūmų metinės ataskaitos bei Komisijos atsakymų analize, taip pat remiantis Komisijai skirtais tolesniais klausimais ir prašymais pateikti papildomos informacijos. Biudžeto įvykdymo patvirtinimas yra politinis biudžeto vykdymo išorės kontrolės aspektas ir sprendimas, kuriuo Europos Parlamentas, remdamasis Tarybos rekomendacija, atleidžia Komisiją (ir kitas ES įstaigas) nuo atsakomybės už tam tikro biudžeto valdymą, pažymėdamas to biudžeto egzistavimo pabaigą. Galimas vienas iš trijų šios biudžeto įvykdymo patvirtinimo procedūros rezultatų: biudžeto įvykdymas patvirtinamas, biudžeto įvykdymo patvirtinimas atidedamas arba biudžeto įvykdymas nepatvirtinamas. Neatsiejama Europos Parlamento vykdomos metinės biudžeto įvykdymo patvirtinimo procedūros dalis – posėdžiai, per kuriuos Europos Parlamento biudžeto kontrolės komiteto nariai užduoda Komisijos nariams klausimus, susijusius su politikos sritimis, už kurias jie atsako. Per plenarinį posėdį patvirtinama galutinė biudžeto įvykdymo patvirtinimo ataskaita ir specialus prašymas Komisijai imtis veiksmų. Tarybos rekomendaciją dėl biudžeto įvykdymo patvirtinimo priima Ekonomikos ir finansų reikalų taryba. Tiek Europos Parlamento vykdoma metinė biudžeto įvykdymo patvirtinimo procedūra, tiek Tarybos rekomendacijos dėl biudžeto įvykdymo patvirtinimo aptariamos metinėje stebėjimo ataskaitoje, kurioje Komisija išdėsto, kokių ėmėsi priemonių, kad patenkintų Europos Parlamento prašymus ir atsižvelgtų į Tarybos rekomendacijas. EUROPOS SĄJUNGA 2013 FINANSINIAI METAI EUROPOS SĄJUNGA 2013 FINANSINIAI METAI KONSOLIDUOTOSIOS FINANSINĖS ATASKAITOS IR AIŠKINAMOSIOS PASTABOS* * Reikėtų atkreipti dėmesį, kad skaičius suapvalinant iki milijonų eurų kai kurių šiose lentelėse pateikiamų finansinių duomenų suma gali būti netiksli. TURINYS KONSOLIDUOTOSIOS FINANSINĖS ATASKAITOS IR AIŠKINAMOSIOS PASTABOS BALANSAS. 16 FINANSINĖS VEIKLOS ATASKAITA. 17 PINIGŲ SRAUTŲ ATASKAITA. 18 GRYNOJO TURTO POKYČIŲ ATASKAITA. 19 FINANSINIŲ ATASKAITŲ PASTABOS. 20 1. SVARBIAUSI APSKAITOS POLITIKOS PRINCIPAI 21 2. BALANSO PASTABOS. 33 3. FINANSINĖS VEIKLOS ATASKAITOS PASTABOS. 55 4. PINIGŲ SRAUTŲ ATASKAITŲ PASTABOS. 66 5. NEAPIBRĖŽTIEJI TURTAS BEI ĮSIPAREIGOJIMAI IR KITA SVARBI INFORMACIJA. 67 6. ES BIUDŽETO APSAUGA. 71 7. FINANSINĖS PARAMOS PRIEMONĖS. 78 8. FINANSINĖS RIZIKOS VALDYMAS. 84 9. SUSIJUSIŲ ŠALIŲ ATSKLEIDIMAS. 91 10. ĮVYKIAI PO BALANSO SUDARYMO DIENOS. 93 11. KONSOLIDAVIMO MASTAS. 94 BALANSAS || || || Mln. EUR || Pastaba || 2013 12 31 || 2012 12 31 ILGALAIKIS TURTAS || || || Nematerialusis turtas || 2.1 || 237 || 188 Nekilnojamasis turtas, įranga ir įrengimai || 2.2 || 6 104 || 5 978 Nuosavybės metodu apskaičiuotos investicijos || 2.3 || 349 || 392 Finansinis turtas || 2.4 || 59 844 || 62 311 Gautinos ir susigrąžintinos sumos || 2.5 || 498 || 564 Išankstinis finansavimas || 2.6 || 38 072 || 44 505 || || 105 104 || 113 938 TRUMPALAIKIS TURTAS || || || Atsargos || 2.7 || 128 || 138 Finansinis turtas || 2.8 || 5 571 || 1 981 Gautinos ir susigrąžintinos sumos || 2.9 || 13 182 || 14 039 Išankstinis finansavimas || 2.10 || 21 367 || 13 238 Pinigai ir pinigų ekvivalentai || 2.11 || 9 510 || 10 674 || || 49 758 || 40 070 IŠ VISO TURTO || || 154 862 || 154 008 || || || ILGALAIKIAI ĮSIPAREIGOJIMAI || || || Pensijos ir kitos išmokos darbuotojams || 2.12 || (46 818) || (42 503) Atidėjiniai || 2.13 || (1 323) || (1 258) Finansiniai įsipareigojimai || 2.14 || (54 153) || (57 232) Kiti įsipareigojimai || 2.15 || (2 216) || (2 527) || || (104 510) || (103 520) TRUMPALAIKIAI ĮSIPAREIGOJIMAI || || || Atidėjiniai || 2.16 || (545) || (806) Finansiniai įsipareigojimai || 2.17 || (3 065) || (15) Mokėtinos sumos || 2.18 || (92 594) || (90 083) || || (96 204) || (90 904) IŠ VISO ĮSIPAREIGOJIMŲ || || (200 714) || (194 424) || || || GRYNASIS TURTAS || || (45 852) || (40 416) || || || Rezervai || 2.19 || 4 073 || 4 061 Iš valstybių narių pareikalautinos sumos* || 2.20 || (49 925) || (44 477) || || || GRYNASIS TURTAS || || (45 852) || (40 416) [*] 2013 m. lapkričio 20 d. Europos Parlamentas patvirtino biudžetą, kuriame numatyta apmokėti ES trumpalaikius įsipareigojimus iš nuosavų išteklių, kurie 2014 m. bus surinkti valstybių narių arba iš jų pareikalauti. Be to, pagal Tarnybos nuostatų (1968 m. vasario 29 d. Tarybos reglamentas Nr. 259/68 su pakeitimais) 83 straipsnį valstybės narės bendrai garantuoja pensijų įsipareigojimus. FINANSINĖS VEIKLOS ATASKAITA || || || Mln. EUR || Pastaba || 2013 m. || 2012 m. VEIKLOS ĮPLAUKOS || || || Įplaukos iš nuosavų išteklių ir įnašų || 3.1 || 141 241 || 130 919 Kitos veiklos įplaukos || 3.2 || 8 414 || 6 826 || || 149 655 || 137 745 VEIKLOS IŠLAIDOS || || || Administracinės išlaidos || 3.3 || (9 269) || (9 320) Veiklos išlaidos || 3.4 || (138 571) || (124 633) || || (147 840) || (133 953) PAGRINDINĖS VEIKLOS PERTEKLIUS || || 1 815 || 3 792 Finansinės įplaukos || 3.5 || 2 038 || 2 157 Finansinės išlaidos || 3.6 || (2 045) || (1 942) Pensijų ir kitų išmokų darbuotojams įsipareigojimų pokyčiai || || (5 565) || (8 846) Bendrosioms ir asocijuotosioms įmonėms tenkanti grynojo deficito dalis || 3.7 || (608) || (490) EKONOMINĖS VEIKLOS METŲ REZULTATAS || || (4 365) || (5 329) PINIGŲ SRAUTŲ ATASKAITA || || || Mln. EUR || Pastaba || 2013 m. || 2012 m. Ekonominės veiklos metų rezultatas || || (4 365) || (5 329) Pagrindinė veikla || 4.2 || || Amortizacija || || 48 || 39 Nuvertėjimas || || 401 || 405 Paskolų (padidėjimas) sumažėjimas || || 20 || (16 062) Gautinų ir susigrąžintinų sumų (padidėjimas) sumažėjimas || || 923 || (4 837) Išankstinio finansavimo (padidėjimas) sumažėjimas || || (1 695) || (2 013) Atsargų (padidėjimas) sumažėjimas || || 10 || (44) Atidėjinių padidėjimas (sumažėjimas) || || (196) || 299 Finansinių įsipareigojimų padidėjimas (sumažėjimas) || || (29) || 16 017 Kitų įsipareigojimų padidėjimas (sumažėjimas) || || (311) || 468 Mokėtinų sumų padidėjimas (sumažėjimas) || || 2 511 || (1 390) Ankstesnių metų biudžeto perteklius, įtrauktas kaip nepiniginės įplaukos || || (1 023) || (1 497) Kiti nepiniginiai pokyčiai || || (50) || 260 Pensijų ir kitų išmokų darbuotojams įsipareigojimų padidėjimas (sumažėjimas) || || 4 315 || 7 668 || || || Investicinė veikla || 4.3 || || Nematerialiojo turto ir nekilnojamojo turto, įrangos bei įrengimų vertės (padidėjimas) sumažėjimas || || (624) || (1 390) Nuosavybės metodu apskaičiuotų investicijų (padidėjimas) sumažėjimas || || 43 || (18) Parduoti laikomo finansinio turto (padidėjimas) sumažėjimas || || (1 142) || (837) || || || GRYNIEJI PINIGŲ SRAUTAI || || (1 164) || (8 261) || || || Pinigų ir pinigų ekvivalentų grynasis padidėjimas (sumažėjimas) || || (1 164) || (8 261) Pinigai ir pinigų ekvivalentai metų pradžioje || 2.11 || 10 674 || 18 935 Pinigai ir pinigų ekvivalentai metų pabaigoje || 2.11 || 9 510 || 10 674 GRYNOJO TURTO POKYČIŲ ATASKAITA || || || Mln. EUR || Rezervai (A) || Iš valstybių narių pareikalautinos sumos (B) || Grynasis turtas =(A)+(B) || Tikrosios vertės rezervas || Kiti rezervai || Sukauptas perteklius (deficitas) || Ekonominės veiklos metų rezultatas LIKUTIS 2011 m. gruodžio 31 d. || (108) || 3 716 || (35 669) || (1 789) || (33 850) Garantijų fondo rezervo pokytis || - || 168 || (168) || - || 0 Tikrosios vertės pokyčiai || 258 || - || - || - || 258 Kita || - || 21 || (19) || - || 2 2011 m. ekonominio rezultato paskirstymas || - || 6 || (1 795) || 1 789 || 0 2011 m. biudžeto vykdymo rezultatas, pervestas valstybėms narėms || - || - || (1 497) || - || (1 497) Ekonominės veiklos metų rezultatas || - || - || - || (5 329) || (5 329) LIKUTIS 2012 m. gruodžio 31 d. || 150 || 3 911 || (39 148) || (5 329) || (40 416) Garantijų fondo rezervo pokytis || - || 46 || (46) || - || 0 Tikrosios vertės pokyčiai || (51) || - || - || - || (51) Kita || - || 12 || (9) || - || 3 2012 m. ekonominės veiklos rezultato paskirstymas || - || 5 || (5 334) || 5 329 || 0 2012 m. biudžeto vykdymo rezultatas, pervestas valstybėms narėms || - || - || (1 023) || - || (1 023) Ekonominės veiklos metų rezultatas || - || - || - || (4 365) || (4 365) LIKUTIS 2013 12 31 || 99 || 3 974 || (45 560) || (4 365) || (45 852) FINANSINIŲ ATASKAITŲ PASTABOS 1. SVARBIAUSI APSKAITOS POLITIKOS PRINCIPAI 1.1. TEISINIS PAGRINDAS IR APSKAITOS TAISYKLĖS ES ataskaitos rengiamos pagal 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1) (toliau – Finansinis reglamentas) ir 2012 m. spalio 29 d. Komisijos deleguotąjį reglamentą (ES) Nr. 1268/2012 (OL L 362, 2013 12 31, p. 1), nustatantį išsamias šio finansinio reglamento taikymo taisykles. Pagal Finansinio reglamento 143 straipsnį ES finansinės ataskaitos rengiamos remiantis kaupiamosios apskaitos taisyklėmis, kurios grindžiamos tarptautiniais viešojo sektoriaus apskaitos standartais (TVSAS). Siekiant nustatyti vienodas apskaitos, vertinimo ir ataskaitų pateikimo taisykles ir taip suderinti finansinių ataskaitų parengimo ir konsolidavimo procesą, visos ES institucijos ir įstaigos, kurių atskaitomybė konsoliduojama, turi taikyti šias Komisijos apskaitos pareigūno patvirtintas apskaitos taisykles. Ataskaitose sumos nurodomos eurais pagal kalendorinius metus. 1.2. APSKAITOS PRINCIPAI Finansinių ataskaitų tikslas – teikti informaciją apie subjekto finansinę būklę, veiklos rezultatus ir pinigų srautus, kuri yra naudinga daugeliui šios informacijos naudotojų. ES, kaip viešojo sektoriaus subjekto, konkretesni tikslai – teikti informaciją, naudingą priimant sprendimus, ir parodyti subjekto atskaitomybę už jam pavestus išteklius. Šis dokumentas parengtas atsižvelgiant į šiuos tikslus. Bendri aspektai (arba apskaitos principai), į kuriuos reikia atsižvelgti rengiant finansines ataskaitas, išdėstyti ES apskaitos taisyklėje Nr. 2 ir yra tokie patys, kaip ir aprašytieji TVSAS 1, t. y. teisingo pateikimo, kaupiamojo principo, veiklos tęstinumo, pateikimo nuoseklumo, sumavimo, atskaitymo ir palyginamosios informacijos. Pagal Finansinio reglamento 144 straipsnį, kokybinės finansinės atskaitomybės savybės yra svarbumas, patikimumas, suprantamumas ir palyginamumas. Rengdama finansines ataskaitas pagal pirmiau minėtas taisykles ir principus vadovybė turi parengti įverčius, turinčius poveikio tam tikrų balanso ir finansinės veiklos ataskaitos punktų sumoms, taip pat susijusiai informacijai apie neapibrėžtąjį turtą ir neapibrėžtuosius įsipareigojimus. 1.3. KONSOLIDAVIMAS KONSOLIDAVIMO MASTAS ES konsoliduotosios finansinės ataskaitos apima visus svarbius kontroliuojamus subjektus (t. y. ES institucijas (įskaitant Komisiją) ir ES agentūras), asocijuotąsias ir bendrąsias įmones, tai yra 52 kontroliuojamus subjektus, 5 bendrąsias ir 4 asocijuotąsias įmones. Visą konsoliduotų subjektų sąrašą galima rasti ES ataskaitų 11.1 pastaboje. Palyginti su 2012 m., į konsoliduotąsias ataskaitas įtrauktas dar 1 kontroliuojamas subjektas (agentūra). Šis papildomo subjekto įtraukimas konsoliduotosioms finansinėms ataskaitoms reikšmingo poveikio neturi. KONTROLIUOJAMI SUBJEKTAI Sprendimas konsoliduoti subjekto atskaitomybę grindžiamas kontrolės sąvoka. Kontroliuojami subjektai yra visi subjektai, kuriems ES turi teisę tiesiogiai ar netiesiogiai nustatyti finansų ir veiklos politiką, siekdama gauti naudos iš šių subjektų veiklos. Šia teise turi būti galima pasinaudoti iš karto. Kontroliuojamų subjektų atskaitomybė yra visiškai konsoliduota. Konsolidavimas pradedamas pirmąją kontrolės dieną ir baigiamas, kai tokia kontrolė baigiasi. Dažniausiai taikomi bendri kontrolės kriterijai Europos Sąjungoje yra šie: subjekto sukūrimas remiantis steigimo sutartimis arba antrinės teisės aktais, subjekto finansavimas iš bendrojo biudžeto, balsavimo teisių valdymo organuose turėjimas, Audito Rūmų atliekamas auditas ir Europos Parlamento teikiamas biudžeto įvykdymo patvirtinimas. Akivaizdu, kad, siekiant pradėti kontrolę, subjekto lygmeniu reikia įvertinti, ar užtenka vieno pirmiau nurodyto kriterijaus, ar jų visų. Pagal šį požiūrį laikoma, kad ES turi išskirtinę ES institucijų (išskyrus Europos Centrinį Banką, ECB) ir agentūrų (išskyrus įsteigtąsias pagal buvusią antrojo ramsčio politiką) kontrolę, todėl jos yra įtrauktos į konsoliduotąsias ataskaitas. Be to, kontroliuojamu subjektu taip pat laikoma likviduojama Europos anglių ir plieno bendrija (EAPB). Visos reikšmingos ES kontroliuojamų subjektų tarpusavio operacijos ir likučiai yra eliminuoti, o nerealizuotas pelnas ir nuostoliai iš subjektų tarpusavio operacijų nėra reikšmingi ir todėl nėra eliminuoti. BENDROSIOS ĮMONĖS Bendroji įmonė – tai subjektas, kurio ūkinę veiklą pagal sutartį bendrai kontroliuoja ES ir viena ar daugiau šalių (toliau – dalininkai). Bendra kontrolė – sutartimi įteisintas tiesioginis ar netiesioginis veiklos, suteikiančios naudojimo galimybių, kontrolės pasidalijimas. Dalyvavimas bendrųjų įmonių kapitale apskaitomas pagal nuosavybės metodą ir iš pradžių pripažįstamas savikaina. ES tenkanti jos bendrai kontroliuojamų subjektų rezultatų dalis įtraukiama į finansinės veiklos ataskaitą, o rezervų pokyčių dalis – į rezervus. Pradinė savikaina ir visi pokyčiai (tolesni įnašai, ekonominės veiklos rezultatų ir rezervų pokyčių dalis, nuvertėjimas ir dividendai) atitinka bendrosios įmonės buhalterinę vertę finansinėse ataskaitose balanso sudarymo dieną. Nerealizuotas pelnas ir nuostoliai iš ES ir jos bendrai kontroliuojamų subjektų tarpusavio operacijų nėra reikšmingi ir todėl yra neeliminuoti. Panašioms operacijoms ir panašiomis aplinkybėmis įvykusiems įvykiams bendrosios įmonės gali taikyti apskaitos principus, kurie skiriasi nuo ES priimtų principų. ASOCIJUOTOSIOS ĮMONĖS Asocijuotosios įmonės – tai subjektai, kuriems ES tiesiogiai ar netiesiogiai turi reikšmingos įtakos, bet jų nekontroliuoja. Jeigu ES tiesiogiai ar netiesiogiai turi 20 % ar daugiau balsavimo teisių, laikoma, kad turima reikšmingos įtakos. Dalyvavimas asocijuotųjų įmonių kapitale apskaitomas pagal nuosavybės metodą ir iš pradžių pripažįstamas savikaina. ES tenkanti jos asocijuotųjų įmonių rezultatų dalis įtraukiama į finansinės veiklos ataskaitą, o rezervų pokyčių dalis – į rezervus. Pradinė savikaina ir visi pokyčiai (tolesni įnašai, ekonominės veiklos rezultatų ir rezervų pokyčių dalis, nuvertėjimas ir dividendai) atitinka asocijuotosios įmonės buhalterinę vertę finansinėse ataskaitose balanso sudarymo dieną. Paskirstytas asocijuotosios įmonės pelnas sumažina turto balansinę vertę. Nerealizuotas pelnas ir nuostoliai iš ES ir jos asocijuotųjų įmonių tarpusavio operacijų nėra reikšmingi ir todėl neeliminuoti. Panašioms operacijoms ir panašiomis aplinkybėmis įvykusiems įvykiams asocijuotosios įmonės gali taikyti apskaitos principus, kurie skiriasi nuo ES priimtų principų. Tais atvejais, kai ES turi 20 % arba daugiau investicinio kapitalo fondo, ji nesiekia turėti reikšmingos įtakos. Todėl tokie fondai vertinami kaip finansinės priemonės, priskiriamos prie parduoti laikomo finansinio turto. NEKONSOLIDUOTI SUBJEKTAI, KURIŲ LĖŠAS VALDO KOMISIJA ES darbuotojų sveikatos draudimo sistemos, Europos plėtros fondo ir Dalyvių garantijų fondo lėšas jų vardu valdo Komisija, tačiau ES šių subjektų nekontroliuoja, todėl jie neįtraukiami į jos konsoliduotąsias finansines ataskaitas (išsamesnės informacijos apie atitinkamas sumas pateikta 11.2 pastaboje). 1.4. ATASKAITŲ RENGIMO PAGRINDAS 1.4.1. Valiuta ir perskaičiavimo pagrindas Funkcinė ir ataskaitose nurodoma valiuta ES funkcinė ir ataskaitose nurodoma valiuta yra euras, todėl finansinių ataskaitų duomenys nurodomi eurais (milijonais eurų). Operacijos ir likučiai Operacijos užsienio valiuta yra perskaičiuojamos eurais taikant operacijų dieną galiojantį valiutos kursą. Į finansinės veiklos ataskaitą įtraukiamas valiutos keitimo pelnas ir nuostoliai, patirti vykdant operacijas užsienio valiuta ir perskaičiuojant piniginį turtą ir įsipareigojimus užsienio valiuta, taikant metų pabaigoje galiojantį valiutos kursą. Nekilnojamajam turtui, įrangai ir įrengimams bei nematerialiajam turtui, kurie išlaiko savo vertę eurais tokiu kursu, kuris galiojo jų įsigijimo dieną, taikomi skirtingi perskaičiavimo metodai. Piniginio turto ir įsipareigojimų užsienio valiuta likučiai metų pabaigoje perskaičiuojami eurais taikant gruodžio 31 d. valiutų kursus: Euro kursas Valiuta || 2013 12 31 || 2012 12 31 || Valiuta || 2013 12 31 || 2012 12 31 BGN || 1,9558 || 1,9558 || LTL || 3,4528 || 3,4528 CZK || 27,4270 || 25,1510 || PLN || 4,1543 || 4,0740 DKK || 7,4593 || 7,4610 || RON || 4,4710 || 4,4445 GBP || 0,8337 || 0,8161 || SEK || 8,8591 || 8,5820 HRK || 7,6265 || 7,5575 || CHF || 1,2276 || 1,2072 HUF || 297,0400 || 292,3000 || JPY || 144,7200 || 113,6100 LVL || 0,7028 || 0,6977 || USD || 1,3791 || 1,3194 Į finansinės veiklos ataskaitą įtraukiami piniginių finansinių priemonių užsienio valiuta, klasifikuojamų kaip parduoti laikomas finansinis turtas, tikrosios vertės pokyčiai, susiję su perskaičiavimo skirtumu. Nepiniginio finansinio turto ir įsipareigojimų tikrąja verte, įskaitant pelną arba nuostolį, perskaičiavimo skirtumai įtraukiami į finansinės veiklos ataskaitą. Nepiniginių finansinių priemonių, klasifikuojamų kaip parduoti laikomas turtas, perskaičiavimo skirtumai įtraukiami į tikrosios vertės rezervą. 1.4.2. Įverčių taikymas Pagal TVSAS ir bendruosius apskaitos principus finansinėse ataskaitose nurodomos sumos būtinai turi būti pagrįstos įverčiais ir vadovybės prielaidomis, pagrįstais patikimiausia turima informacija. Reikšmingi įverčiai turi apimti bent jau šiuos elementus: išmokų darbuotojams įsipareigojimų sumas, atidėjinius, finansinę riziką, susijusią su atsargomis ir gautinomis sumomis, sukauptas pajamas ir sąnaudas, neapibrėžtąjį turtą ir neapibrėžtuosius įsipareigojimus, taip pat nematerialiojo turto ir nekilnojamojo turto, įrangos bei įrengimų nuvertėjimo laipsnį. Faktiniai rezultatai gali skirtis nuo šių įverčių. Įverčių pokyčiai parodomi tuo laikotarpiu, kuriuo jie tampa žinomi. 1.5. BALANSAS 1.5.1. Nematerialusis turtas Įsigytos kompiuterinės programinės įrangos licencijos nurodomos įsigijimo savikaina, atėmus sukauptus amortizacijos ir nuvertėjimo nuostolius. Turtas amortizuojamas pagal tiesinį metodą atsižvelgiant į nustatytą jo naudojimo trukmę. Nustatyta nematerialiojo turto naudingo tarnavimo trukmė priklauso nuo jo konkretaus naudingo tarnavimo laikotarpio arba sutartimi nustatyto teisinio laikotarpio. Viduje kuriamas nematerialusis turtas kapitalizuojamas, kai jis atitinka susijusius ES apskaitos taisyklių kriterijus. Kapitalizuotinos sąnaudos apima visas tiesiogiai priskiriamas sąnaudas, kurių reikia turtui sukurti, pagaminti ir paruošti naudojimui vadovybės numatytu būdu. Su mokslinių tyrimų veikla susijusios sąnaudos, nekapitalizuotinos technologinės plėtros sąnaudos ir priežiūros sąnaudos pripažįstamos išlaidomis, kai patiriamos. 1.5.2. Nekilnojamasis turtas, įranga ir įrengimai Visas nekilnojamasis turtas, įranga ir įrengimai parodomi įsigijimo savikaina, atėmus sukauptus nusidėvėjimo ir nuvertėjimo nuostolius. Į įsigijimo savikainą įtraukiamos išlaidos, tiesiogiai susijusios su turto įsigijimu arba statyba. Paskesnės sąnaudos pridedamos prie turto balansinės vertės arba prireikus pripažįstamos atskiru turtu tik tais atvejais, kai yra tikėtina, kad ES ateityje gaus su tuo turtu susijusios ekonominės naudos arba naudojimo galimybių ir kad galima patikimai įvertinti tokio turto savikainą. Remonto ir priežiūros sąnaudos parodomos finansinio laikotarpio, kuriuo jos buvo patirtos, finansinės veiklos ataskaitoje. Žemės ir meno kūrinių nusidėvėjimas nėra skaičiuojamas, nes laikoma, kad jų naudojimo trukmė neribota. Statomo turto nusidėvėjimas nėra skaičiuojamas, nes šiuo turtu dar negalima naudotis. Siekiant nustatyti kito turto likutinę vertę, jo nusidėvėjimas skaičiuojamas pagal tiesinį metodą, atsižvelgiant į to turto nustatytą naudojimo trukmę, taikant šias nusidėvėjimo normas: Turto rūšis || Tiesinio nusidėvėjimo norma Pastatai || 4 % Įranga, mechanizmai ir įrengimai || 10–25 % Baldai || 10–25 % Įrenginiai ir įtaisai || 10–33 % Transporto priemonės || 25 % Kompiuterinė aparatinė įranga || 25 % Kitas materialusis turtas || 10–33 % Perleidimo pelnas arba nuostoliai apskaičiuojami lyginant įplaukas, atėmus pardavimo išlaidas, su perleisto turto balansine verte ir įtraukiami į finansinės veiklos ataskaitą. Nuoma Materialiojo turto nuoma, kai ES iš esmės tenka visa su nuosavybe susijusi rizika ir atlygis, klasifikuojama kaip finansinė nuoma. Nuomos laikotarpio pradžioje finansinė nuoma kapitalizuojama nuomojamo turto tikrąja verte arba dabartine minimalių nuomos įmokų verte, atsižvelgiant į tai, kuri iš jų mažesnė. Kiekviena nuomos įmoka paskirstoma tarp įsipareigojimų bei finansavimo sąnaudų taip, kad sudarytų pastovią palūkanų normą finansavimo įsipareigojimų likučiui. Nuomos įsipareigojimai, atskaičiavus finansavimo sąnaudas, įtraukiami į kitus įsipareigojimus (ilgalaikius ir trumpalaikius). Palūkanos, tenkančios finansavimo sąnaudoms, parodomos finansinės veiklos ataskaitoje per nuomos laikotarpį, kad būtų galima nustatyti pastovią palūkanų normą kiekvieno laikotarpio įsipareigojimų likutinei vertei padengti. Turto, nuomojamo finansinės nuomos būdu, nusidėvėjimas skaičiuojamas per turto naudojimo trukmę arba nuomos laikotarpį, atsižvelgiant į tai, kuris iš jų trumpesnis. Nuomos rūšis, kai nuomotojas išsaugo didžiąją dalį su nuosavybe susijusios rizikos ir atlygio, klasifikuojama kaip veiklos nuoma. Veiklos nuomos įmokos tiesiniu metodu paskirstomos per nuomos laikotarpį ir apskaitomos kaip sąnaudos finansinės veiklos ataskaitoje. 1.5.3. Nefinansinio turto nuvertėjimas Turtas, kurio naudojimo trukmė yra neribota, nėra amortizuojamas ar nudėvimas ir kasmet tikrinama, ar jis nenuvertėjo. Tikrinama, ar nenuvertėjo amortizuojamas ar nudėvimas turtas, vertė, kai tam tikri įvykiai arba aplinkybės rodo, kad balansinė turto vertė gali būti nepadengta. Nuvertėjimo nuostolis pripažįstamas kaip suma, kuria turto balansinė vertė viršija jo atsiperkamąją vertę. Atsiperkamoji vertė yra lygi turto tikrajai vertei, atėmus pardavimo išlaidas, arba naudojimo vertei, atsižvelgiant į tai, kuri iš jų didesnė. Nematerialiojo turto ir nekilnojamojo turto, įrangos bei įrengimų likutinės vertės ir naudojimo trukmė peržiūrimos ir prireikus koreguojamos bent kartą per metus. Jeigu turto balansinė vertė viršija jo apskaičiuotą atsiperkamąją vertę, turto balansinė vertė yra iš karto sumažinama iki atsiperkamosios vertės. Jeigu ankstesniaisiais metais nurodytos nuvertėjimo priežastys nebeaktualios, nuvertėjimo nuostoliai atitinkamai panaikinami. 1.5.4. Investicijos Dalyvavimas asocijuotųjų ir bendrųjų įmonių kapitale Dalyvavimas asocijuotųjų ir bendrųjų įmonių kapitale apskaitomas pagal nuosavybės metodą. Kapitalo sąnaudos koreguojamos siekiant parodyti asocijuotųjų ir bendrųjų įmonių grynojo turto padidėjimą arba sumažėjimą, priskiriamą ES po pirminio turto pripažinimo. Jei esama nuvertėjimo požymių, vertę reikia sumažinti iki mažesnės atsiperkamosios vertės. Atsiperkamoji vertė nustatoma, kaip aprašyta1.5.3 pastaboje. Jeigu vėliau nuvertėjimo priežastys tampa nebeaktualios, vertės sumažinimo nuostolis pakeičiamas balansine verte, kuri būtų buvusi nustatyta, jeigu nebūtų buvęs pripažintas nuvertėjimo nuostolis. Investicijos į rizikos kapitalo fondus Investicijos į rizikos kapitalo fondus klasifikuojamos kaip parduoti laikomas turtas (žr. 1.5.5 pastabą) ir todėl parodomos tikrąja verte, įskaitant pelną ir nuostolius, atsirandančius dėl tikrosios vertės pokyčių (įskaitant perskaičiavimo skirtumus), įtraukiamus į tikrosios vertės rezervą. Kadangi investicijos į rizikos kapitalo fondus neturi nustatytos rinkos kainos aktyviojoje rinkoje, jos kiekvienoje balanso eilutėje yra vertinamos žemesniąja iš šių dviejų verčių: savikaina arba priskirtina grynąja turto verte (GTV). Nerealizuotas pelnas, atsiradęs apskaičiuojant tikrąją vertę, įtraukiamas į rezervus, o nerealizuoti nuvertėjimo nuostoliai yra vertinami siekiant nustatyti, ar jie turi būti pripažįstami kaip nuvertėjimo nuostoliai finansinės veiklos ataskaitoje, ar kaip pokyčiai tikrosios vertės rezerve. 1.5.5. Finansinis turtas Klasifikavimas ES savo finansinį turtą klasifikuoja pagal šias kategorijas: finansinio turto, vertinamo tikrąja verte kaip pelno arba nuostolių; paskolų ir gautinų sumų; investicijų į iki išpirkimo termino laikomą finansinį turtą; parduoti laikomo finansinio turto. Dėl finansinių priemonių klasifikavimo nusprendžiama pirminio pripažinimo metu ir jis peržiūrimas kiekvieno balanso sudarymo dieną. (i) Tikrąja verte vertinamas finansinis turtas kaip pelnas arba nuostolis Finansinis turtas klasifikuojamas pagal šią kategoriją, jeigu yra įsigytas turint pagrindinį tikslą jį greitai parduoti arba jeigu taip nusprendė ES. Į šią kategoriją taip pat patenka išvestinės finansinės priemonės. Šios kategorijos turtas yra klasifikuojamas kaip trumpalaikis turtas, jeigu jį tikimasi realizuoti per 12 mėnesių nuo balanso datos. Šiais finansiniais metais ES neturėjo jokio šiai kategorijai priskiriamo finansinio turto. (ii) Paskolos ir gautinos sumos Paskolos ir gautinos sumos – neišvestinis finansinis turtas su fiksuotais arba nustatomais mokėjimais, nekotiruojamas aktyviojoje rinkoje. Šios sumos atsiranda, kai ES tiesiogiai skolininkui suteikia pinigų, prekių arba paslaugų be ketinimo prekiauti gautinomis sumomis. Jos nurodomos kaip ilgalaikis turtas, išskyrus sumas, kurios turi būti sumokėtos per 12 mėnesių nuo balanso datos. (iii) Investicijos į iki išpirkimo termino laikomą finansinį turtą Investicijos į iki išpirkimo termino laikomą finansinį turtą yra neišvestinis finansinis turtas su fiksuotais arba nustatomais mokėjimais bei fiksuotais išpirkimo terminais, kurių ES ketina ir gali laikytis. Šiais finansiniais metais ES neturėjo jokių šiai kategorijai priskiriamų investicijų. (iv) Parduoti laikomas finansinis turtas Parduoti laikomas finansinis turtas yra neišvestinė priemonė, kuri arba patenka į šią kategoriją, arba nepatenka į jokią kitą kategoriją. Jis klasifikuojamas arba kaip trumpalaikis, arba kaip ilgalaikis turtas, priklausomai nuo laikotarpio, per kurį ES tikisi jį realizuoti ir kuris balanso sudarymo dieną paprastai yra likutinis terminas. Kaip parduoti laikomas finansinis turtas taip pat klasifikuojamos investicijos į nekonsoliduotus subjektus ir kitos investicijos į nuosavybės vertybinius popierius (pvz., rizikos kapitalo operacijos), kurios neapskaitomos pagal nuosavybės metodą . Pirminis pripažinimas ir vertinimas Finansinio turto, vertinamo tikrąja verte kaip pelnas arba nuostolis, laikomo iki išpirkimo termino ir parduoti, pirkimas ir pardavimas pripažįstamas prekybos dieną – tą dieną, kai ES įsipareigoja pirkti arba parduoti turtą. Paskolos pripažįstamos tada, kai pinigai yra iš anksto sumokami skolininkams. Finansinės priemonės iš pradžių pripažįstamos tikrąja verte. Sandorių, susijusių su visu finansiniu turtu, kuris neapskaitomas tikrąja verte kaip pelnas arba nuostolis, sąnaudos pridedamos prie tikrosios vertės pirminio pripažinimo metu. Finansinis turtas, apskaitomas tikrąja verte kaip pelnas arba nuostoliai, iš pradžių pripažįstamas tikrąja verte, o sandorio sąnaudos pripažįstamos finansinės veiklos ataskaitoje. Finansinio turto tikroji vertė pirminio pripažinimo metu paprastai yra sandorio kaina (t. y. gauto atlygio tikroji vertė). Tačiau kai suteikiama ilgalaikė paskola, kuriai neskaičiuojamos palūkanos arba palūkanos yra mažesnės nei rinkos, jos tikroji vertė gali būti vertinama kaip visų būsimų piniginių įplaukų, diskontuotų vyraujančia rinkos palūkanų norma, taikoma panašiai priemonei su panašiu kredito reitingu, dabartinė vertė. Iš skolintų lėšų suteiktos paskolos vertinamos nominaliąja verte, kuri laikoma paskolos tikrąja verte. Tai daroma dėl šių priežasčių: – ES skolinimo „rinkos sąlygos“ labai specifinės ir skiriasi nuo kapitalo rinkų sąlygų, kuriomis leidžiamos komercinės arba vyriausybės obligacijos. Kadangi skolintojai šiose rinkose gali rinktis alternatyvias investicijas, ši pasirinkimo galimybė atsispindi rinkos kainoje. Tačiau ES neturi alternatyvių investicijų galimybės, nes negali investuoti lėšų kapitalo rinkose; lėšas ji gali skolintis tik kad suteiktų paskolas tomis pačiomis normomis. Vadinasi, naudodama pasiskolintas lėšas ES negali pasinaudoti alternatyvaus skolinimo arba investicijų galimybėmis. Todėl nėra alternatyviųjų sąnaudų ir nėra pagrindo lyginti su rinkos normomis. Iš tiesų, ES skolinimo veikla pati savaime sudaro rinką. Kadangi alternatyviųjų sąnaudų galimybe nesinaudojama, rinkos kainoje netiksliai atspindima ES skolinimo operacijų esmė. Todėl netikslinga ES skolinimo tikrąją vertę nustatyti pagal komercines arba vyriausybės obligacijas. – Be to, kadangi negalima palyginti su aktyviąja rinka arba panašiomis operacijomis, palūkanų norma, ES naudojama savo skolinimo operacijų, vykdomų pagal Europos finansinės padėties stabilizavimo priemonę (EFPSP), mokėjimų balanso (MB) ir kitas tokias paskolas, tikrajai vertei nustatyti, turėtų būti taikoma palūkanų norma. – Be to, šių paskolų atveju paskolos ir pasiskolintos lėšos dėl savo kompensacinio pobūdžio turi kompensacinį poveikį. Todėl faktinės paskolos palūkanos yra lygios faktinei susijusių pasiskolintų lėšų palūkanų normai. ES patirtos sandorio sąnaudos, vėliau priskirtos paskolos gavėjui, yra tiesiogiai pripažįstamos finansinės veiklos ataskaitoje. Finansinių priemonių pripažinimas panaikinamas, kai teisių į pinigų srautus iš investicijų galiojimas baigiasi arba šios teisės yra perleidžiamos, kai ES perleidžia iš esmės visą su nuosavybe susijusią riziką ir atlygį. Paskesnis vertinimas (i) Tikrąja verte vertinamas finansinis turtas kaip pelnas arba nuostolis vėliau parodomas tikrąja verte. Pelnas ir nuostoliai, atsiradę dėl jų tikrosios vertės pasikeitimo, įtraukiami į laikotarpio, kada jie atsirado, finansinės veiklos ataskaitą. (ii) Paskolos ir gautinos sumos bei investicijos į iki išpirkimo termino laikomą finansinį turtą yra parodomos amortizuota savikaina, taikant faktinių palūkanų metodą. Iš pasiskolintų lėšų suteiktų paskolų atveju ta pati palūkanų norma taikoma ir paskoloms, ir pasiskolintoms lėšoms, nes šios paskolos turi kompensacinių operacijų ypatybių, todėl paskolų ir skolinimosi sąlygų bei sumų skirtumai nėra reikšmingi. ES patirtos sandorio sąnaudos, vėliau priskirtos paskolos gavėjui, yra tiesiogiai pripažįstamos finansinės veiklos ataskaitoje. (iii) Iki išpirkimo termino laikomos investicijos – šiuo metu ES neturi jokių iki išpirkimo termino laikomų investicijų. (iv) Parduoti laikomas finansinis turtas vėliau parodomas tikrąja verte. Pelnas ir nuostoliai, atsirandantys dėl jų tikrosios vertės pokyčių, pripažįstami tikrosios vertės rezerve. Kai toks turtas yra parduodamas arba nuvertėja, sukauptas tikrosios vertės koregavimas, anksčiau pripažintas tikrosios vertės rezerve, pripažįstamas finansinės veiklos ataskaitoje. Parduoti laikomo finansinio turto palūkanos, apskaičiuojamos taikant faktinių palūkanų metodą, pripažįstamos finansinės veiklos ataskaitoje. Dividendai už parduoti laikomas nuosavybės priemones yra pripažįstami, kai nustatoma ES teisė gauti tokį mokėjimą. Aktyviosiose rinkose kotiruojamų investicijų tikroji vertė yra pagrįsta tuo metu siūlomomis kainomis. Jeigu finansinis turtas neturi aktyviosios rinkos (taip pat į biržų sąrašus neįtrauktų vertybinių popierių atveju), ES tikrąją vertę nustato taikydama vertinimo metodus. Jie apima pastarojo meto sandorių įprastomis rinkos sąlygomis naudojimą, sąsajas su kitomis iš esmės tokiomis pačiomis priemonėmis, diskontuotų pinigų srautų analizę, pasirenkamųjų sandorių kainų nustatymo modelius ir kitus vertinimo metodus, kuriuos paprastai naudoja rinkos dalyviai. Tais atvejais, kai investicijų į nuosavybės priemones, kurios neturi nustatytos rinkos kainos aktyviojoje rinkoje, tikroji vertė negali būti patikimai įvertinta, šios investicijos vertinamos savikaina, atėmus nuvertėjimo nuostolius. Finansinio turto nuvertėjimas ES kiekvieno balanso sudarymo dieną įvertina, ar yra objektyvių įrodymų, kad sumažėjo finansinio turto vertė. Finansinis turtas nuvertėja ir nuvertėjimo nuostoliai patiriami tada ir tik tada, jeigu yra objektyvių įrodymų, kad turtas nuvertėjo dėl vieno arba kelių įvykių po turto pirminio pripažinimo ir toks įvykis (arba įvykiai), dėl kurio (-ių) atsirado nuostolis, veikia finansinio turto, kuris gali būti patikimai apskaičiuotas, apskaičiuotus būsimuosius pinigų srautus. (a) Amortizuota savikaina apskaitomas turtas Jeigu yra objektyvių įrodymų, kad nuvertėjo amortizuota savikaina apskaitomos paskolos, gautinos sumos arba investicijos į iki išpirkimo termino laikomą finansinį turtą, tuomet nuostolio suma skaičiuojama kaip turto balansinės vertės ir apskaičiuotų būsimųjų pinigų srautų (neįtraukiant būsimų kredito nuostolių, kol jie nepatirti), diskontuotų taikant pradinę šio finansinio turto faktinių palūkanų normą, dabartinės vertės skirtumas. Turto balansinė vertė sumažinama, o nuostolio suma pripažįstama finansinės veiklos ataskaitoje. Jeigu paskolai arba investicijai į iki išpirkimo termino laikomą turtą taikoma kintama palūkanų norma, tuomet diskonto norma bet kokiam nuvertėjimo nuostoliui vertinti lygi sutartyje nustatytai dabartinei faktinių palūkanų normai. Finansinio įkaito apskaičiuotų būsimųjų pinigų srautų dabartinės vertės skaičiavimas parodo pinigų srautus, kurie gali atsirasti dėl prarastos teisės į įkeistą turtą, atėmus jo įsigijimo ir pardavimo sąnaudas, neatsižvelgiant į tai, ar teisės į šį turtą praradimas yra tikėtinas, ar ne. Jeigu nuvertėjimo nuostolio suma per kitą laikotarpį sumažėja, ir šis sumažėjimas gali būti objektyviai susietas su įvykiu, įvykusiu jau pripažinus nuvertėjimą, pirmiau pripažintas nuvertėjimo nuostolis finansinės veiklos ataskaitoje panaikinamas. (b) Tikrąja verte apskaitomas turtas Investicijų į nuosavybės vertybinius popierius, klasifikuojamų kaip parduoti laikomas finansinis turtas, atveju sprendžiant, ar sumažėjo vertybinių popierių vertė, atsižvelgiama į reikšmingą arba nuolatinį (ilgalaikį) vertybinio popieriaus vertės mažėjimą žemiau jo savikainos. Jeigu yra tokių įrodymų apie parduoti laikomą finansinį turtą, sukaupti nuostoliai, skaičiuojami kaip įsigijimo savikainos ir dabartinės tikrosios vertės skirtumas, atėmus bet kokius nuostolius dėl šio finansinio turto nuvertėjimo, anksčiau pripažintus finansinės veiklos ataskaitoje, yra pašalinami iš rezervų ir pripažįstami finansinės veiklos ataskaitoje. Finansinės veiklos ataskaitoje pripažinti nuosavybės priemonių nuvertėjimo nuostoliai finansinės veiklos ataskaitoje nėra panaikinami. Jeigu vėliau skolos priemonės, klasifikuojamos kaip parduoti laikomas finansinis turtas, tikroji vertė padidėja, o toks padidėjimas gali būti objektyviai susietas su įvykiu, įvykusiu jau pripažinus nuvertėjimo nuostolį, nuvertėjimo nuostolis finansinės veiklos ataskaitoje panaikinamas. 1.5.6. Atsargos Atsargos parodomos savikaina arba grynąja galimo realizavimo verte, atsižvelgiant į tai, kuri iš jų mažesnė. Savikaina nustatoma pagal FIFO metodą („pirmas į, pirmas iš“). Į pagamintos produkcijos ir nebaigtų gaminių savikainą įtraukiamos žaliavos, tiesioginės darbo sąnaudos, kitos tiesiogiai priskiriamos sąnaudos ir susijusios gamybos pridėtinės išlaidos (remiantis įprastu veiklos pajėgumu). Grynoji galimo realizavimo vertė – apskaičiuota pardavimo kaina esant įprastoms verslo sąlygoms, atėmus gamybos užbaigimo sąnaudas ir pardavimo išlaidas. Kai atsargos laikomos realizavimui be mokesčio arba už nedidelį mokestį, jos įvertinamos savikaina arba dabartine atsargų atkuriamąja verte, atsižvelgiant į tai, kuri iš jų mažesnė. Dabartinė atkuriamoji vertė – tai išlaidos, kurias ES patirtų, jeigu įsigytų turtą finansinių ataskaitų sudarymo dieną. 1.5.7. Išankstinio finansavimo sumos Išankstinis finansavimas – tai mokėjimas, kuriuo gavėjui suteikiamas pinigų avansas, t. y. pradinės lėšos. Šios lėšos gali būti padalytos į kelis mokėjimus per konkrečiame išankstinio finansavimo susitarime nustatytą laikotarpį. Pradinės lėšos arba avansas yra grąžinami arba naudojami tuo tikslu, kuriuo buvo išmokėti, per susitarime nustatytą laikotarpį. Jeigu gavėjas nepatiria finansuoti tinkamų išlaidų, jis privalo išankstinį finansavimą grąžinti ES. Patvirtinus finansuoti tinkamas sąnaudas (kurios pripažįstamos kaip išlaidos) ir grąžintas sumas, išankstinio finansavimo suma (visiškai arba iš dalies) sumažinama. Metų pabaigoje likusios išankstinio finansavimo sumos yra lygios iš pradžių išmokėtoms sumoms, atėmus grąžintas sumas, išlaidoms priskirtas reikalavimus atitinkančias sumas, metų pabaigoje dar nepadengtas apskaičiuotas reikalavimus atitinkančias sumas ir vertės sumažėjimą. Palūkanos už išankstinį finansavimą pripažįstamos jų priskaičiavimo metu pagal atitinkamo susitarimo nuostatas. Metų pabaigoje sukauptų palūkanų įplaukos įvertinamos remiantis patikimiausia informacija ir šis įvertis įtraukiamas į balansą. 1.5.8. Gautinos sumos Gautinos sumos apskaitomos pradine suma, atėmus vertės sumažinimą. Gautinų sumų vertė sumažinama tada, kai yra objektyvių įrodymų, kad ES negalės surinkti visų pradinio dydžio gautinų sumų. Vertės sumažinimo suma lygi turto balansinės vertės ir atsiperkamosios vertės skirtumui. Vertės sumažinimo suma pripažįstama finansinės veiklos ataskaitoje. Remiantis ankstesne patirtimi taip pat taikomas neįvykdytų vykdomųjų raštų sumoms išieškoti, kuriems dar nebuvo taikomas specialus vertės sumažinimas, bendras vertės sumažinimas. Informacijos apie metų pabaigoje pripažintų sukauptų pajamų tvarkymą pateikta 1.5.14 pastaboje. 1.5.9. Pinigai ir pinigų ekvivalentai Pinigai ir pinigų ekvivalentai yra finansinės priemonės, priskiriamos parduoti laikomam finansiniam turtui. Jie apima pinigus kasoje, bankuose laikomus indėlius iki pareikalavimo ir kitas trumpalaikes itin likvidžias investicijas, kurių pradinis terminas ne ilgesnis kaip trys mėnesiai. 1.5.10. Pensijos ir kitos išmokos darbuotojams Pensijų įsipareigojimai ES vykdo apibrėžtų išmokų pensijų planus. Nepaisant to, kad vienas trečdalis tikėtinų šių išmokų sąnaudų dengiamas iš darbuotojų atlyginimų, šie įsipareigojimai nefinansuojami. Balanse pripažintas įsipareigojimas, susijęs su apibrėžtų išmokų pensijų planais, yra lygus dabartinei nustatytų išmokų įsipareigojimo vertei balanso sudarymo dieną. Apibrėžtų išmokų įsipareigojimą apskaičiuoja nepriklausomi aktuarai, taikydami prognozuojamo sąlyginio vieneto metodą. Apibrėžtų išmokų įsipareigojimo dabartinė vertė nustatoma diskontuojant įvertintus būsimuosius pinigų srautus, taikant vyriausybės obligacijų, kurios išreikštos valiuta, kuria bus mokamos išmokos, ir kurių išpirkimo terminas panašus į susijusio pensijų įsipareigojimo terminą, palūkanų normas. Aktuarinis pelnas ir nuostoliai, atsiradę dėl praktinio koregavimo ir aktuarinių prielaidų pokyčių, iš karto pripažįstami finansinės veiklos ataskaitoje. Ankstesnės tarnybos sąnaudos iš karto pripažįstamos finansinės veiklos ataskaitoje, išskyrus tuos atvejus, kai pensijų plano pokyčiai priklauso nuo darbuotojų, likusių tarnyboje tam tikram laikotarpiui (teisių suteikimo laikotarpiui). Tokiu atveju ankstesnės tarnybos sąnaudos yra amortizuojamos pagal tiesinį metodą per teisių suteikimo laikotarpį. Ligos išmokos pasibaigus tarnybos laikotarpiui ES rūpinasi savo darbuotojų sveikata, kompensuodama medicinines išlaidas. Kasdieniam jų administravimui sukurtas atskiras fondas. Šia sistema naudojasi tiek dabartiniai darbuotojai, pensininkai, našliai ir našlės, tiek jų naudos gavėjai. Išmokos, mokamos nedirbantiems asmenims (pensininkams, našlaičiams ir t. t.), klasifikuojamos kaip išmokos darbuotojams pasibaigus tarnybos laikotarpiui. Atsižvelgiant į šių išmokų pobūdį, reikia atlikti aktuarinius skaičiavimus. Įsipareigojimas balanse nustatomas panašiu principu kaip ir pensijų įsipareigojimai (žr. pirmiau). 1.5.11. Atidėjiniai Atidėjiniai pripažįstami tuomet, kai ES turi dabartinį teisinį arba konstruktyvų įsipareigojimą trečiosioms šalims, susijusį su praeities įvykiais, ir labai tikėtina, kad įsipareigojimui įvykdyti bus reikalingos išteklių išmokos, o suma gali būti patikimai įvertinta. Atidėjiniai būsimiems veiklos nuostoliams nepripažįstami. Atidėjinio suma yra tiksliausias išlaidų, kurios, kaip numatoma, gali būti reikalingos finansinių ataskaitų sudarymo dieną turimam įsipareigojimui padengti, įvertis. Kai atidėjinys susijęs su daug punktų, įsipareigojimas vertinamas apskaičiuojant visus galimus rezultatus ir jų tikimybę (tikėtinos vertės metodas). 1.5.12. Finansiniai įsipareigojimai Finansiniai įsipareigojimai klasifikuojami kaip finansiniai įsipareigojimai, vertinami tikrąja verte kaip pelnas arba nuostoliai, arba kaip finansiniai įsipareigojimai, parodomi amortizuota savikaina (pasiskolintos lėšos). Pasiskolintas lėšas sudaro iš kredito įstaigų pasiskolintos sumos ir skolos lakštais patvirtintos skolos. Pasiskolintos lėšos iš pradžių pripažįstamos tikrąja verte, lygia jų emisijos įplaukoms (gauto atlygio tikrajai vertei), atėmus sandorio sąnaudas, o vėlesniais laikotarpiais parodomos amortizuota savikaina, naudojant faktinių palūkanų metodą; bet koks įplaukų, atėmus sandorio sąnaudas, ir išpirkimo vertės skirtumas pripažįstamas finansinės veiklos ataskaitoje įsiskolinimo laikotarpiu, taikant faktinių palūkanų metodą. Pasiskolintos lėšos klasifikuojamos kaip ilgalaikiai įsipareigojimai, išskyrus sumas, kurių išpirkimo terminas trumpesnis kaip 12 mėnesių nuo balanso sudarymo dienos. Iš pasiskolintų lėšų suteiktų paskolų atveju faktinių palūkanų metodas gali būti netaikomas paskoloms ir pasiskolintoms sumoms reikšmingumo sumetimais. ES patirtos sandorio sąnaudos, vėliau priskirtos paskolos gavėjui, yra tiesiogiai pripažįstamos finansinės veiklos ataskaitoje. Finansiniai įsipareigojimai, klasifikuojami pagal tikrąją vertę kaip pelnas arba nuostolis, apima išvestines priemones, kai jų tikroji vertė neigiama. Jų apskaita yra tokia pati kaip ir finansinio turto, vertinamo tikrąja verte kaip pelnas arba nuostolis, žr. 1.5.5 pastabą. Šiais finansiniais metais ES neturėjo jokių šiai kategorijai priskiriamų finansinių įsipareigojimų. 1.5.13. Mokėtinos sumos Didžioji ES mokėtinų sumų dalis nėra susijusi su prekių arba paslaugų pirkimu, o yra neapmokėti dotacijų arba kitokio ES finansavimo gavėjų prašymai kompensuoti išlaidas. Jos registruojamos kaip mokėtinos sumos, lygios prašomai sumai, kai gaunamas prašymas kompensuoti išlaidas. Atlikus patikrinimą ir priėmus reikalavimus atitinkančias išlaidas, mokėtinos sumos vertinamos patvirtintos ir reikalavimus atitinkančios sumos dydžiu. Mokėtinos sumos, susijusios su prekių ir paslaugų pirkimu, pripažįstamos gavus pradinės sumos sąskaitą, o susijusios išlaidos registruojamos apskaitoje, kai prekės yra pristatytos arba paslaugos suteiktos ir kai jas priima ES. 1.5.14. Sukauptos ir būsimųjų laikotarpių pajamos bei sąnaudos Vadovaujantis ES apskaitos taisyklėmis, operacijos ir įvykiai finansinėse ataskaitose pripažįstami tuo laikotarpiu, su kuriuo jie susiję. Sukauptos išlaidos ataskaitinio laikotarpio pabaigoje pripažįstamos remiantis įvertinta pervedimo įsipareigojimo, kuris turi būti atliktas per tam tikrą laikotarpį, suma. Sukauptos išlaidos skaičiuojamos pagal išsamias Komisijos parengtas veiklos ir praktines gaires, kurių tikslas – užtikrinti, kad finansinėse ataskaitose būtų nurodyta tikra ir teisinga padėtis. Įplaukos taip pat apskaitomos tuo laikotarpiu, su kuriuo jos susijusios. Metų pabaigoje, jeigu paslauga buvo suteikta, ES pristatė prekes arba yra sudarytas sutartinis susitarimas (t. y. remiantis sutartimi), bet sąskaita dar neišrašyta, finansinėse atskaitose bus pripažintos sukauptos pajamos. Be to, metų pabaigoje, jeigu sąskaita faktūra išrašyta, o paslaugos dar nesuteiktos arba prekės dar nepristatytos, įplaukos bus atidėtos ir pripažintos kitą ataskaitinį laikotarpį. 1.6. FINANSINĖS VEIKLOS ATASKAITA 1.6.1. Įplaukos ĮPLAUKOS IŠ NEPREKYBINIŲ OPERACIJŲ Jos sudaro didžiąją ES įplaukų dalį ir apima daugiausia tiesioginius bei netiesioginius mokesčius ir nuosavų išteklių sumas. Be mokesčių, ES taip pat gali gauti kitų šalių mokėjimus, kaip antai muitus, baudas ir dovanojamas lėšas. BNP grindžiami ištekliai ir PVM ištekliai Gautinos sumos yra pripažįstamos, kai Komisija išsiunčia valstybėms narėms pareikalavimą įmokėti įnašus. Šios sumos vertinamos „pareikalauta suma“. Kadangi PVM ir BNP ištekliai grindžiami atitinkamų biudžetinių metų duomenų įverčiais, jie gali būti pakoreguoti, nes prieš valstybėms narėms paskelbiant galutinius duomenis sumos gali keistis. Įverčių pokyčio poveikis yra įtraukiamas nustatant laikotarpio, kai įvyko pokytis, grynąjį perteklių arba deficitą. Tradiciniai nuosavi ištekliai Gautinos sumos ir susijusios įplaukos pripažįstamos, kai iš valstybių narių gaunamos atitinkamos mėnesinės A ataskaitos (apimančios surinktus muitus ir mokėtinas sumas, kurios yra garantuotos ir neužginčytos). Finansinių ataskaitų sudarymo dieną valstybių narių surinktos, bet Komisijai dar nesumokėtos laikotarpio įplaukos yra įvertinamos ir pripažįstamos kaip sukauptos įplaukos. Sumos, nurodytos iš valstybių narių gautose ketvirtinėse B ataskaitose (apimančios muitus, kurie nėra nei surinkti, nei garantuoti, taip pat garantuotas sumas, užginčytas skolininko), yra pripažįstamos kaip įplaukos, atėmus su jomis susijusias surinkimo sąnaudas (25 %). Be to, pripažįstamas vertės sumažėjimas, lygus įvertintam susigrąžinimo skirtumui. Baudos Įplaukos iš baudų pripažįstamos, kai ES priima sprendimą skirti baudą ir apie tai oficialiai praneša adresatui. Jeigu kyla abejonių dėl įmonės mokumo, pripažįstamas teisės į gautinas sumas vertės sumažėjimas. Priėmus sprendimą skirti baudą, skolininkai per du mėnesius nuo pranešimo dienos turi: – arba pritarti sprendimui (tokiu atveju jie privalo per nustatytą laikotarpį sumokėti baudą, ir suma laikoma ES galutinai surinkta), – arba nepritarti sprendimui (tokiu atveju jie pateikia apeliacinį skundą pagal ES teisę). Tačiau net pateikus apeliacinį skundą, pagrindinė baudos suma turi būti sumokėta per nustatytą trijų mėnesių laikotarpį, nes apeliacinis skundas nesustabdo sprendimo galiojimo (ES sutarties 278 straipsnis), arba tam tikromis aplinkybėmis, pritarus Komisijos apskaitos pareigūnui, galima pateikti banko garantiją tai sumai. Jeigu įmonė sprendimą apskundė ir jau laikinai sumokėjo baudą, suma parodoma kaip neapibrėžtasis įsipareigojimas. Tačiau, kadangi adresato apeliacinis skundas dėl ES sprendimo nesustabdo sprendimo galiojimo, gauti pinigai naudojami gautinai sumai padengti. Jeigu vietoj mokėjimo gaunama garantija, bauda lieka kaip gautina suma. Jeigu tikėtina, kad Bendrasis Teismas gali priimti ES nepalankų sprendimą, tokiai rizikai daromas atidėjinys. Jeigu pateikta garantija, neapmokėtos gautinos sumos vertė sumažinama laikantis reikalavimų. Banko sąskaitose, kuriose laikomos gautos sumos, sukauptos Komisijos gautos palūkanos pripažįstamos įplaukomis ir atitinkama suma padidinamas neapibrėžtasis įsipareigojimas. Nuo 2010 m. sausio 1 d. visas laikinai surinktas baudas Komisija valdo specialiai sukurtame fonde (BUFI) ir investuoja į finansines priemones, priskiriamas parduoti laikomo finansinio turto kategorijai. ĮPLAUKOS IŠ PREKYBINIŲ OPERACIJŲ Prekių ir paslaugų pardavimo įplaukos pripažįstamos, kai didžioji su prekių nuosavybe susijusios rizikos ir atlygio dalis perduodama pirkėjui. Su paslaugų teikimu susijusio sandorio įplaukos pripažįstamos atsižvelgiant į sandorio baigtumo laipsnį finansinių ataskaitų sudarymo dieną. PALŪKANŲ PAJAMOS IR IŠLAIDOS Palūkanų pajamos ir išlaidos pripažįstamos finansinės veiklos ataskaitoje, taikant faktinių palūkanų metodą. Šis metodas taikomas finansinio turto arba finansinio įsipareigojimo amortizuotai savikainai apskaičiuoti ir palūkanų pajamoms arba palūkanų išlaidoms per atitinkamą laikotarpį paskirstyti. Apskaičiuodama faktinę palūkanų normą, ES įvertina pinigų srautus, atsižvelgdama į visas finansinės priemonės sutartines nuostatas (pavyzdžiui, išankstinio mokėjimo pasirinkimą), tačiau neatsižvelgia į būsimus kredito nuostolius. Skaičiuojant įtraukiami visi mokesčiai ir kitos sumos, kurias sutarties šalys sumokėjo arba gavo viena iš kitos ir kurios yra neatskiriama faktinės palūkanų normos dalis, taip pat sandorio sąnaudos ir visi kiti priedai arba nuolaidos. Kai finansinis turtas arba panašaus finansinio turto grupė yra nurašyta dėl nuvertėjimo nuostolių, vertinant nuvertėjimo nuostolį palūkanų pajamos pripažįstamos taikant palūkanų normą, naudojamą diskontuojant būsimus pinigų srautus. DIVIDENDŲ PAJAMOS Dividendų pajamos pripažįstamos tada, kai nustatoma teisė gauti mokėjimą. 1.6.2. Išlaidos Prekybinių operacijų išlaidos, patiriamos perkant prekes ir paslaugas, pripažįstamos, kai prekės pristatomos ir jas priima ES. Jos vertinamos pradine sąskaitoje faktūroje nurodyta suma. Su prekyba nesusijusios išlaidos sudaro didžiąją dalį ES išlaidų. Jos susijusios su pervedimais lėšų gavėjams ir gali būti trijų rūšių: teisės į gautinas sumas, pervedimai pagal susitarimą ir savanoriškos dotacijos, įnašai ir dovanojamos lėšos. Pervedimai pripažįstami išlaidomis tą laikotarpį, kurį įvyko įvykiai, dėl kurių buvo atliktas pervedimas, jeigu tik pervedimo pobūdis yra leidžiamas pagal teisės aktus (Finansinį reglamentą, Tarnybos nuostatus arba kitus teisės aktus) arba yra pasirašyta sutartis, pagal kurią leidžiama atlikti pervedimą; lėšų gavėjas atitiko visus tinkamumo kriterijus; galima pagrįstai apskaičiuoti sumą. Kai gaunamas bet koks pripažinimo kriterijus atitinkantis prašymas atlikti mokėjimą arba kompensuoti išlaidas, jis pripažįstamas išlaidomis, lygiomis reikalavimus atitinkančiai sumai. Finansuoti tinkamos išlaidos, kurios turi būti kompensuotos lėšų gavėjams, tačiau apie kurias dar nėra pranešta, metų pabaigoje yra įvertinamos ir įrašomos kaip sukauptos išlaidos. 1.7. NEAPIBRĖŽTASIS TURTAS IR NEAPIBRĖŽTIEJI ĮSIPAREIGOJIMAI 1.7.1. Neapibrėžtasis turtas Neapibrėžtasis turtas – dėl praeities įvykių galintis atsirasti turtas, kurio buvimas bus patvirtintas tiktai įvykus arba neįvykus vienam ar daugiau ES nevisiškai kontroliuojamų neapibrėžtų būsimų įvykių. Neapibrėžtasis turtas parodomas, kai tikimasi gauti ekonominės naudos arba turėti naudojimo galimybių. 1.7.2. Neapibrėžtieji įsipareigojimai Neapibrėžtasis įsipareigojimas – dėl praeities įvykių galintis atsirasti įsipareigojimas, kurio buvimas bus patvirtintas tiktai įvykus arba neįvykus vienam ar daugiau ES nevisiškai kontroliuojamų neapibrėžtų būsimų įvykių; arba esamas įsipareigojimas, atsiradęs dėl praeities įvykių, kuris dar nėra pripažintas, nes nėra tikėtina, kad įsipareigojimui įvykdyti bus reikalingi ekonominę naudą arba naudojimo galimybių teikiantys ištekliai, arba retais atvejais – kai įsipareigojimo suma negali būti pakankamai patikimai nustatyta. 2. BALANSO PASTABOS ILGALAIKIS TURTAS 2.1. NEMATERIALUSIS TURTAS || Mln. EUR || Bendroji balansinė vertė praėjusiųjų metų pabaigoje || 379 Papildomas įsigijimas || 100 Perleidimas || (8) Kiti pakeitimai || 2 Bendroji balansinė vertė metų pabaigoje || 473 Sukaupta amortizacija praėjusiųjų metų pabaigoje || (191) Amortizacijos sąnaudos per metus || (48) Perleidimas || 5 Kiti pakeitimai || 0 Sukaupta amortizacija metų pabaigoje || (235) || Grynoji balansinė vertė metų pabaigoje || 237 Grynoji balansinė vertė praėjusiųjų metų pabaigoje || 188 Šios sumos pirmiausia susijusios su kompiuterine programine įranga. 2.2. NEKILNOJAMASIS TURTAS, ĮRANGA IR ĮRENGIMAI Į statomą turtą 2013 m. gruodžio 31 d. įtraukta 1 041 mln. EUR (2012 m. – 660 mln. EUR) turto, susijusio su projektu „Galileo“, ES pasaulinės navigacijos palydovine sistema, kuri kuriama padedant Europos kosmoso agentūrai (EKA). Per tą laikotarpį išlaidomis pripažinta 13 mln. EUR nekapitalizuojamų plėtros išlaidų suma. Kai sistema bus užbaigta, ją sudarys 30 palydovų, 2 kontrolės centrai ir maždaug 16 antžeminių stočių. Balanse nurodyta suma parodo Komisijos patirtas kapitalizuotinas šio projekto sąnaudas nuo 2011 m. spalio 22 d., kada buvo sėkmingai paleisti pirmieji du šios sistemos palydovai. Iki tos dienos, kaip paaiškinta ankstesnėse metinėse ataskaitose, Komisijos nuomone, vykdytas projekto etapas – moksliniai tyrimai, todėl, pagal ES apskaitos taisykles, visos patirtos sąnaudos laikytos išlaidomis. Planuojama, kad nuo projekto pradžios iki dabartinės finansinės programos laikotarpio pabaigos biudžetas bus 3 852 mln. EUR. Kitos finansinės programos laikotarpiu numatyta išleisti dar 5 400 mln. EUR, kad iki 2020 m. sistema būtų visiškai paleista, naudojama, teiktų „Galileo“ paslaugas ir kad būtų pasirengta naujos kartos palydovų išdėstymui – visa tai bus finansuojama vien tik iš ES biudžeto. Balanso sudarymo dieną nuo 2011 m. spalio mėn. buvo paleisti keturi palydovai ir, kai tik vienas po kito bus baigti jų bandymai, pasibaigs projekto tinkamumo patvirtinimo orbitoje etapas. Šį etapą kartu finansuoja ES ir EKA pagal abiejų šalių sudarytą dotacijos susitarimą; EKA oficialiai perduos statomą turtą ES. Šiam teisiniam perdavimui reikės EKA tarybos pritarimo. EKA valstybėmis narėmis yra visos ES valstybės narės ir Norvegija bei Šveicarija. Šiuo metu Komisija neturi priežasčių manyti, kad kuri nors iš EKA valstybių narių kliudys tokiam perdavimui. Nekilnojamasis turtas, įranga ir įrengimai || || || || || || || || Mln. EUR || Žemė ir pastatai || Įranga ir įrengimai || Baldai ir transporto priemonės || Kompiuterinė aparatinė įranga || Kitas materialusis turtas || Finansinė nuoma || Statomas turtas || Iš viso Bendroji balansinė vertė praėjusiųjų metų pabaigoje || 4 314 || 558 || 233 || 577 || 231 || 3 181 || 1 118 || 10 212 Papildomas įsigijimas || 30 || 61 || 14 || 60 || 22 || 87 || 516 || 790 Perleidimas || 0 || (22) || (15) || (46) || (8) || 0 || 0 || (91) Perkėlimas iš vienos turto kategorijos į kitą || 312 || 11 || (1) || 2 || 3 || (312) || (14) || 0 Kiti pakeitimai || 4 || 0 || 2 || 2 || 1 || (264) || (21) || (276) Bendroji balansinė vertė metų pabaigoje || 4 660 || 608 || 233 || 595 || 248 || 2 692 || 1 599 || 10 635 Sukauptas nusidėvėjimas praėjusiųjų metų pabaigoje || (2 137) || (449) || (165) || (436) || (150) || (897) || 0 || (4 234) Nusidėvėjimo sąnaudos per metus || (143) || (47) || (15) || (69) || (23) || (103) || 0 || (401) Atkurtas nusidėvėjimas || 5 || 1 || 0 || 0 || 0 || 0 || 0 || 6 Perleidimas || 1 || 21 || 15 || 46 || 8 || 0 || 0 || 91 Perkėlimas iš vienos turto kategorijos į kitą || (124) || 0 || 0 || (2) || 1 || 126 || 0 || 1 Kiti pakeitimai || (1) || 0 || (2) || 0 || (1) || 11 || 0 || 7 Sukauptas nusidėvėjimas metų pabaigoje || (2 399) || (474) || (167) || (461) || (165) || (863) || 0 || (4 531) || || || || || || || || GRYNOJI BALANSINĖ VERTĖ METŲ PABAIGOJE || 2 261 || 134 || 65 || 134 || 83 || 1 829 || 1 599 || 6 104 Grynoji balansinė vertė praėjusiųjų metų pabaigoje || 2 177 || 109 || 67 || 142 || 81 || 2 284 || 1 118 || 5 978 Finansinė nuoma Mokėtinos įmokos, susijusios su finansine nuoma ir panašiomis teisėmis į gautinas sumas, balanse parodomos kaip ilgalaikiai ir trumpalaikiai įsipareigojimai (taip pat žr. 2.15 ir 2.18.3 pastabas). || || || || || || || || || || Mln. EUR Aprašymas || Sukauptos sąnaudos (A) || Būsimos mokėtinos sumos || Bendra vertė || Paskesnės turto išlaidos || Turto vertė || Nuvertėjimas || Grynoji balansinė vertė || || < 1 metai || > 1 metai || > 5 metai || Iš viso įsipareigojimų (B) || (A+B) || (C) || (A+B+C) || (D) || (A+B+C+D) Žemė ir pastatai || 772 || 76 || 344 || 1 403 || 1 823 || 2 595 || 57 || 2 653 || (838) || 1 815 Kitas materialusis turtas || 24 || 6 || 9 || 1 || 15 || 39 || - || 39 || (25) || 14 Iš viso metų pabaigoje || 796 || 82 || 353 || 1 403 || 1 838 || 2 634 || 57 || 2 692 || (863) || 1 829 Palūkanos || 89 || 319 || 481 || 889 || || || || || Iš viso būsimų minimalių nuomos įmokų metų pabaigoje || 171 || 672 || 1 884 || 2 727 || || || || || Iš viso būsimų minimalių nuomos įmokų ankstesnių metų pabaigoje || 155 || 660 || 2 189 || 3 003 || || || || || 2.3. NUOSAVYBĖS METODU APSKAIČIUOTOS INVESTICIJOS || || || Mln. EUR || Pastaba || 2013 12 31 || 2012 12 31 Dalyvavimas bendrųjų įmonių kapitale || 2.3.1 || 0 || 42 Dalyvavimas asocijuotųjų įmonių kapitale || 2.3.2 || 349 || 350 Iš viso || || 349 || 392 2.3.1. Dalyvavimas bendrųjų įmonių kapitale || || || || || || Mln. EUR || BĮG || SESAR || ITER || NVI || KEV || Iš viso Suma 2012 m. gruodžio 31 d. || 0 || 0 || 10 || 32 || 0 || 42 Įnašai || 0 || 78 || 121 || 126 || 56 || 380 Grynojo rezultato dalis || 0 || (78) || (130) || (158) || (56) || (422) Suma 2013 12 31 || 0 || 0 || 0 || 0 || 0 || 0 Dalyvavimas asocijuotųjų ir bendrųjų įmonių kapitale apskaitomas pagal nuosavybės metodą. Toliau nurodytos balansinės vertės sumos priskiriamos Komisijai pagal jai tenkančią kapitalo procentinę dalį. || || Mln. EUR || 2013 12 31 || 2012 12 31 Ilgalaikis turtas || 198 || 226 Trumpalaikis turtas || 63 || 106 Ilgalaikiai įsipareigojimai || 0 || 0 Trumpalaikiai įsipareigojimai || (394) || (291) Įplaukos || 1 || 8 Išlaidos || (412) || (427) LIKVIDUOJAMA BENDROJI ĮMONĖ „GALILEO“ (BĮG) Bendroji įmonė „Galileo“ (BĮG) pradėta likviduoti 2006 m. pabaigoje ir šis procesas tebevyksta. 2013 m. subjektas veiklos nevykdė ir tebevyko jo likvidavimas. SESAR BENDROJI ĮMONĖ Šios bendrosios įmonės tikslas – užtikrinti Europos oro eismo vadybos sistemos modernizavimą ir spartų pagrindinio oro eismo vadybos Europoje plano įgyvendinimą koordinuojant ir sutelkiant visas atitinkamas ES mokslinių tyrimų ir technologinės plėtros pastangas. 2013 m. gruodžio 31 d. Komisijai priklausė 46,26 % SESAR kapitalo dalies. Visas Komisijos įnašas, numatytas SESAR (2007–2013 m.), yra 700 mln. EUR. Nepripažinta bendra nuostolių dalis yra 205 mln. EUR. Nepripažinta nuostolių dalis – tai techninės apskaitos procedūros, reikalingos taikant nuosavybės apskaitos metodą, rezultatas. Šie nepripažinti nuostoliai nereiškia nuostolių Europos Sąjungai ir susidarė dėl to, kad išlaidų pripažinimas paprastai vyksta prieš kapitalo didinimą kitų dalininkų nei ES nepiniginiais įnašais. TARPTAUTINĖ ITER BRANDUOLIO SINTEZĖS ENERGIJOS ORGANIZACIJA (ITER) Tarptautinės ITER organizacijos darbe dalyvauja ES ir Kinija, Indija, Rusija, Pietų Korėja, Japonija, JAV. ITER įkurta, kad: valdytų ITER įrenginius, skatintų eksploatuoti ITER įrenginius, didintų visuomenės supratimą apie branduolio sintezės energiją ir skatintų jos priimtinumą visuomenei ir vykdytų bet kokią kitą veiklą, būtiną jos tikslui pasiekti. ES (Euratomo) įnašas į Tarptautinę ITER organizaciją teikiamas per Branduolių sintezės energetikos vystymo agentūrą ir, be kita ko, apima valstybių narių ir Šveicarijos įnašus. Visas įnašas teisiškai laikomas Euratomo įnašu į ITER, kadangi valstybės narės ir Šveicarija ITER nuosavybės teisių neturi. Kadangi ES teisiškai priklauso bendrosios įmonės Tarptautinės ITER organizacijos kapitalo dalis, Komisija privalo jį nurodyti savo ataskaitose. 2013 m. gruodžio 31 d. Komisijai priklausė 43,33 % ITER kapitalo dalies. Visas (orientacinis) Euratomo įnašas, numatytas ITER (2007–2041 m.), yra 8 949 mln. EUR. Bendros technologijų iniciatyvos Viešojo ir privačiojo sektorių partnerystė jungtinių technologijų iniciatyvų forma plėtojama steigiant bendrąsias įmones pagal Sutarties 187 straipsnį, siekiant įgyvendinti Lisabonos ekonomikos augimo ir darbo vietų kūrimo darbotvarkėje nustatytus tikslus. NVI ir KEV (žr. toliau) yra įtrauktos į šią išlaidų kategoriją, tačiau trys kitos: ARTEMIS, „Švarus dangus“ ir ENIAC (žr. 2.3.2 pastabą toliau), nors ir teisiškai vadinamos bendrosiomis įmonėmis, apskaitos požiūriu turėtų būti laikomos asocijuotosiomis įmonėmis (todėl kaip tokios įmonės įtrauktos į 2.3.2 pastabą), kadangi Komisija šiems subjektams turi reikšmingos įtakos, bet jų bendrai nekontroliuoja. JUNGTINĖ NAUJOVIŠKŲ VAISTŲ TECHNOLOGIJŲ INICIATYVA (NVI) Bendroji įmonė NVI remia ikikonkurencinius farmacinius mokslinius tyrimus ir technologinę plėtrą valstybėse narėse ir asocijuotosiose šalyse, siekdama padidinti investicijas į mokslinius tyrimus biofarmacijos sektoriuje ir skatindama tokioje veikloje dalyvauti mažąsias ir vidutines įmones (MVĮ). 2013 m. gruodžio 31 d. Komisijai priklausė 74,16 % NVI kapitalo dalies. Didžiausias orientacinis Komisijos įnašas iki 2017 m. gruodžio 31 d. sudarys 1 mlrd. EUR. Nepripažinta bendra nuostolių dalis yra 16 mln. EUR. KURO ELEMENTŲ IR VANDENILIO BENDROJI ĮMONĖ (KEV) KEV bendrosios įmonės tikslas – sutelkti viešojo ir privačiojo sektorių išteklius, siekiant suaktyvinti mokslinių tyrimų veiklą, padidinti bendrą Europos mokslinių tyrimų veiklos efektyvumą ir paspartinti kuro elementų bei vandenilio technologijų plėtrą ir diegimą. 2013 m. gruodžio 31 d. Komisijai priklausė 74,20 % KEV kapitalo dalies. Didžiausias orientacinis ES įnašas iki 2017 m. gruodžio 31 d. sudarys 470 mln. EUR. Sukaupta nepripažinta bendra nuostolių dalis yra 67 mln. EUR. 2.3.2. Dalyvavimas asocijuotųjų įmonių kapitale || || || || || Mln. EUR || EIF || ARTEMIS || „Švarus dangus“ || ENIAC || Iš viso Suma 2012 12 31 || 336 || 0 || 0 || 14 || 350 Įnašai || (2) || 20 || 125 || 37 || 180 Grynojo rezultato dalis || 9 || (20) || (125) || (50) || (186) Kiti nuosavybės pokyčiai || 6 || 0 || 0 || 0 || 6 Suma 2013 12 31 || 349 || 0 || 0 || 0 || 349 Dalyvavimas asocijuotųjų įmonių kapitale apskaitomas pagal nuosavybės metodą. Toliau nurodytos balansinės vertės sumos priskiriamos Komisijai pagal jai tenkančią kapitalo procentinę dalį: || || Mln. EUR || 2013 12 31 || 2012 12 31 Turtas || 499 || 505 Įsipareigojimai || (240) || (191) Įplaukos || 37 || 33 Perteklius (deficitas) || (221) || (177) Europos investicijų fondas Europos investicijų fondas (EIF) yra ES finansų įstaiga, kurios specializacija – teikti rizikos kapitalą ir garantijas MVĮ. Komisija apmokėjo 20 % kapitalo dalies, nepareikalautas likutis yra 720 mln. EUR. || || Mln. EUR || Visas EIF kapitalas || Komisijos pasirašyta dalis Visas akcinis kapitalas || 3 000 || 900 Apmokėta || (600) || (180) Nepareikalauta || 2 400 || 720 BENDROJI ĮMONĖ ARTEMIS Ši įmonė sukurta siekiant kartu su privačiojo sektoriaus partneriais įgyvendinti jungtinę technologijų iniciatyvą įterptųjų kompiuterinių sistemų srityje. Didžiausias orientacinis Komisijos įnašas sudarys 420 mlrd. EUR. Nepripažinta bendra nuostolių dalis yra 9 mln. EUR (94,57 % kapitalo dalies). BENDROJI ĮMONĖ „ŠVARUS DANGUS“ Šios įmonės paskirtis – paspartinti švarių oro transporto technologijų ES kūrimą, tvirtinimą ir demonstravimo veiklą, visų pirma sukurti visiškai naujovišką oro transporto sistemą, kuria siekiama sumažinti oro transporto poveikį aplinkai. Didžiausias orientacinis Komisijos įnašas sudarys 800 mlrd. EUR. Nepripažinta bendra nuostolių dalis yra 72 mln. EUR (57,80 % kapitalo dalies). BENDROJI ĮMONĖ ENIAC ENIAC paskirtis – apibrėžti bendrai sutartą nanoelektronikos srities mokslinių tyrimų darbotvarkę ir nustatyti mokslinių tyrimų prioritetus siekiant plėtoti ir įtvirtinti šios srities universaliuosius gebėjimus. Šių tikslų bus siekiama sutelkiant viešojo ir privačiojo sektorių išteklius siekiant paremti veiklą, projektų forma vykdomą mokslinių tyrimų ir technologinės plėtros srityje. Visas ES įsipareigojimas yra 450 mln. EUR. 2013 m. gruodžio 31 d. Komisijai priklausė 95,41 % ENIAC kapitalo dalies. Sukaupta nepripažinta bendra nuostolių dalis yra 26 mln. EUR. 2.4. ILGALAIKIS FINANSINIS TURTAS || || || Mln. EUR || Pastaba || 2013 12 31 || 2012 12 31 Parduoti laikomas finansinis turtas || 2.4.1 || 5 497 || 4 870 Paskolos || 2.4.2 || 54 347 || 57 441 Iš viso || || 59 844 || 62 311 2.4.1. Parduoti laikomas ilgalaikis finansinis turtas || || Mln. EUR || 2013 12 31 || 2012 12 31 Garantijų fondas* || 1 412 || 1 327 Likviduojama EAPB || 1 129 || 1 102 BUFI investicijos || 1 013 || 832 Rizikos pasidalijimo finansinė priemonė (RPFP) || 789 || 593 ETP steigimo programa || 339 || 305 Europos rekonstrukcijos ir plėtros bankas || 188 || 188 Rizikos kapitalo operacijos || 124 || 123 Paskolų garantijų priemonė TEN-T projektams (PGPTT) || 90 || 52 Europos cheminių medžiagų agentūra || 0 || 52 Kitos parduoti laikomo turto investicijos || 413 || 296 Iš viso || 5 497 || 4 870 * Garantijų fonde laikomos Komisijos išleistos EFSM obligacijos (20 mln. EUR), todėl jos buvo likviduotos. GARANTIJŲ FONDAS Išorės veiksmų garantijų fondas pagal Tarybos sprendimą apima ES garantijomis užtikrintas paskolas, visų pirma Europos investicijų banko (EIB) skolinimo operacijas už ES ribų ir makrofinansinės pagalbos (MFP) paskolas bei Euratomo paskolas už ES ribų. Tai ilgalaikė priemonė, skirta bet kokioms ES garantuotoms įsipareigojimų nevykdančių skolininkų skoloms padengti. Fondą sudaro ES bendrojo biudžeto įmokos, kurios atitinka 9 % operacijų kapitalo vertės, už investuotą fondo turtą gautos palūkanos ir sumos, susigrąžintos iš įsipareigojimų nevykdančių skolininkų, kurių atžvilgiu fondas turėjo panaudoti savo garantiją. Bet koks susidaręs metinis perteklius grąžinamas į ES biudžetą kaip įplaukos. ES turi įtraukti garantijų rezervą, kad padengtų trečiosioms šalims suteiktas paskolas. Šio rezervo paskirtis – padengti Garantijų fondo reikalavimus ir, jei reikia, panaudotas garantijas, kurios viršija fondo sumas, kad tos sumos galėtų būti apmokėtos iš biudžeto. Šis rezervas atitinka numatytą sumą, t. y. 9 % negrąžintų paskolų likučio metų pabaigoje. LIKVIDUOJAMA EAPB Likviduojamos EAPB atveju visas parduoti laikomas finansinis turtas yra skolos vertybiniai popieriai eurais, kotiruojami aktyviojoje rinkoje. BUFI INVESTICIJOS Laikinai surinktas baudas nuo 2010 m. sausio 1 d. Komisija valdo specialiai sukurtame fonde (BUFI) ir investuoja į finansines priemones, priskiriamas parduoti laikomo finansinio turto kategorijai (žr. 8.2 pastabą). RIZIKOS PASIDALIJIMO FINANSINĖ PRIEMONĖ Rizikos pasidalijimo finansinę priemonę (RPFP) valdo EIB, o Komisijos investicijų portfelis naudojamas atidėjiniams, kurie skirti paskolų ir garantijų, kurias EIB suteikė finansuoti tinkamiems mokslinių tyrimų projektams, finansinei rizikai padengti. 2007–2013 m. laikotarpiu Komisijai iš viso numatytas iki 1 mlrd. EUR biudžetas, iš kurio iki 800 mln. EUR yra iš specialiosios programos „Bendradarbiavimas“, o 200 mln. EUR – iš specialiosios programos „Pajėgumai“. EIB įsipareigojo suteikti tokią pačią sumą. 2013 m. gruodžio 31 d. duomenimis, Komisijos įnašas, įskaitant ELPA ir trečiųjų šalių įnašus, į RPFP siekė 1 231 mln. EUR. Pirmiau nurodyta 958 mln. EUR neapibrėžtųjų įsipareigojimų suma (5.2.1 pastaba) yra didžiausio nuostolio, kurį Komisija būtų patyrusi 2013 m. gruodžio 31 d., jeigu nebūtų vykdomi EIB suteiktų paskolų arba garantijų įsipareigojimai vykdant RPFP operacijas, įvertis. Reikėtų atkreipti dėmesį, kad visa Komisijai tenkanti rizika atitinka sumą, kurią ji skiria RPFP. ETP steigimo programa Europos technologijų priemonių (ETP) steigimo programa apima Augimo ir užimtumo programą, įmonių ir verslumo daugiametę programą, Konkurencingumo ir inovacijų programą ir Technologijų perdavimo bandomąjį projektą, kuriuos patikos principu valdo EIF ir kuriomis remiamas MVĮ steigimas ir finansavimas jų veiklos pradžioje, investuojant į tinkamus specialius rizikos kapitalo fondus. Metų pabaigoje skirta dar 132 mln. EUR ETP steigimo programai, tačiau jų kitos šalys dar nepanaudojo. EUROPOS REKONSTRUKCIJOS IR PLĖTROS BANKAS Kadangi Europos Rekonstrukcijos ir Plėtros Bankas (ERPB) nėra kotiruojamas jokioje akcijų biržoje, taip pat atsižvelgiant į ERPB įstatuose nustatytus sutartinius akcijų pardavimui taikomus apribojimus (be kita ko, akcijos gali būti parduotos tik esamiems akcininkams, o pardavimo kaina ribojama įsigijimo savikaina), Komisijos akcijų paketas vertinamas savikaina, atėmus bet kokį nuvertėjimą. || || Mln. EUR ERPB || Visas ERPB kapitalas || Komisijos pasirašyta dalis Visas akcinis kapitalas || 29 601 || 900 Apmokėta || (6 202) || (188) Nepareikalauta || 23 399 || 712 Rizikos kapitalo operacijos Vykdant rizikos kapitalo operacijas, finansų tarpininkams suteikiamos sumos investicijoms į nuosavybės vertybinius popierius finansuoti. Jas valdo EIB ir jos yra finansuojamos įgyvendinant Europos kaimynystės politiką. PASKOLŲ GARANTIJŲ PRIEMONĖ TEN-T PROJEKTAMS Iš Paskolų garantijų priemonės TEN-T (PGPTT) projektams suteikiamos garantijos siekiant sušvelninti įplaukų riziką ankstyvaisiais TEN transporto projektų įgyvendinimo metais. Konkrečiai garantija visiškai padengtų rezervines kredito linijas ir ja būtų pasinaudota tik tais atvejais, kai projekto pinigų srautų nepakaktų palūkanoms už skolą, susidariusią gavus privilegijuotąją paskolą, mokėti. Priemonė yra Komisijos ir EIB bendras finansinis produktas. 2007–2013 m. laikotarpiu Komisija skirs PGPTT iki 250 mln. EUR. 2013 m. gruodžio 31 d. Komisijos įnašas PGPTT buvo 162 mln. EUR. 2013 m. pabaigoje pasirašyta 522 mln. EUR paskolų, taigi joms taikoma garantija. 39 mln. EUR suma, pripažinta neapibrėžtaisiais įsipareigojimais, yra didžiausio nuostolio, kurį Komisija būtų patyrusi 2013 m. gruodžio 31 d., jeigu nebūtų vykdomi EIB suteiktų paskolų ir garantijų įsipareigojimai vykdant PGPTT operacijas, įvertis. Reikėtų atkreipti dėmesį, kad visa Komisijai tenkanti rizika atitinka sumą, kurią ji skiria PGPTT. Kitos parduoti laikomo turto investicijos Pagrindinės sumos, įtrauktos į kitas ilgalaikes parduoti laikomo turto investicijas, yra Europos fondas Pietryčių Europai (116 mln. EUR) ir Pasaulinis energijos vartojimo efektyvumo ir atsinaujinančiosios energijos fondas (GEEREF)(67 mln. EUR). 2.4.2. Ilgalaikės paskolos || || || Mln. EUR || Pastaba || 2013 12 31 || 2012 12 31 Paskolos, suteiktos iš ES biudžeto ir EAPB || 2.4.2.1 || 151 || 162 Paskolos, suteiktos iš pasiskolintų lėšų || 2.4.2.2 || 54 196 || 57 279 Iš viso || || 54 347 || 57 441 2.4.2.1. Paskolos, suteiktos iš Europos Sąjungos biudžeto ir likviduojamos EAPB || || || Mln. EUR || Paskolos su specialiomis sąlygomis || EAPB paskolos darbuotojams || Iš viso Iš viso 2012 12 31 || 146 || 16 || 162 Naujos paskolos || 4 || 0 || 4 Grąžintos sumos || (18) || (5) || (23) Valiutos kurso pokyčiai || (6) || 0 || (6) Balansinės vertės pokyčiai || 12 || 1 || 13 Iš viso 2013 12 31 || 138 || 12 || 151 Paskolos su specialiomis sąlygomis – tai paskolos, suteiktos lengvatinėmis palūkanų normomis, bendradarbiaujant su ES nepriklausančiomis valstybėmis. Visos sumos turi būti grąžintos praėjus daugiau kaip 12 mėnesių po metų pabaigos. Faktinės šių paskolų palūkanų normos yra nuo 7,73 % iki 14,507 %. 2.4.2.2. Paskolos, suteiktos iš pasiskolintų lėšų || || || || || || Mln. EUR || MFP || Euratomas || MB || EFPSP || Likviduojama EAPB || Iš viso Iš viso 2012 12 31 || 549 || 425 || 11 623 || 44 476 || 221 || 57 294 Naujos paskolos || 100 || - || - || - || - || 100 Grąžintos sumos || (81) || (36) || - || - || - || (117) Valiutos kurso pokyčiai || - || (1) || - || - || (5) || (6) Balansinės vertės pokyčiai || 1 || (1) || - || (8) || (5) || (13) Iš viso 2013 12 31 || 569 || 387 || 11 623 || 44 468 || 211 || 57 258 || || || || || || Mokėtina suma per < 1 metus || 31 || - || 3 033 || - || - || 3 064 || || || || || || Mokėtina suma per > 1 metus || 538 || 387 || 8 590 || 44 468 || 211 || 54 195 Daugiau informacijos apie skolinimosi ir skolinimo veiklą žr. 7 pastaboje. 2.5. ILGALAIKĖS GAUTINOS IR SUSIGRĄŽINTINOS SUMOS || || Mln. EUR || 2013 12 31 || 2012 12 31 Valstybės narės || 478 || 545 Kita || 20 || 19 Iš viso || 498 || 564 Iš visų ilgalaikių gautinų sumų 483 mln. EUR (2011 m. – 550 mln. EUR) susiję su neprekybinėmis operacijomis. Iš valstybių narių gautinos sumos susijusios su neįvykdytais Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) atitikties patvirtinimo sprendimais. 2.6. ILGALAIKIS IŠANKSTINIS FINANSAVIMAS || || || Mln. EUR || Pastaba || 2013 12 31 || 2012 12 31 Išankstinis finansavimas || 2.6.1 || 34 819 || 40 790 Iš anksto padengtos išlaidos || 2.6.2 || 3 253 || 3 715 Iš viso || || 38 072 || 44 505 2.6.1. Išankstinis finansavimas Pagal išankstinio finansavimo galimo susigrąžinimo arba panaudojimo laiką nustatoma, ar išankstinis finansavimas bus parodomas kaip trumpalaikis, ar kaip ilgalaikis. Panaudojimo laikas nustatomas su projektu susijusiame susitarime. Visos sumos, grąžintinos arba panaudotinos per trumpesnį nei dvylikos mėnesių terminą nuo finansinių ataskaitų sudarymo dienos, parodomos kaip trumpalaikis išankstinis finansavimas. Išankstinis finansavimas sudaro didelę viso ES turto dalį, todėl jam skiriamas tinkamas nuolatinis dėmesys. Reikėtų atkreipti dėmesį, kad įvairioms programoms turėtų būti skirtos pakankamos išankstinio finansavimo sumos siekiant užtikrinti gavėjui reikiamą lėšų srautą projektui pradėti, taip pat kartu apsaugant ES finansinius interesus ir atsižvelgiant į teisinius, veiklos ir išlaidų veiksmingumo apribojimus. Į visus šiuos elementus Komisija tinkamai atsižvelgė siekdama gerinti tolesnius veiksmus dėl išankstinio finansavimo. Tam tikras išankstinio finansavimo sumas, išmokėtas įgyvendinant Mokslinių tyrimų ir technologinės plėtros septintąją bendrąją programą (7BP), faktiškai garantuoja Dalyvių garantijų fondas (DGF) – 2013 m. visa išmokėta išankstinio finansavimo suma buvo 4,5 mlrd. EUR (2012 m. – 4 mlrd. EUR). Šis fondas yra atskiras nuo ES subjektas ir į šias ataskaitas neįtraukiamas; žr. 11.2.3 pastabą. || || Mln. EUR Valdymo rūšis || 2013 12 31 || 2012 12 31 Tiesioginis centralizuotas valdymas || 1 526 || 1 249 Netiesioginis centralizuotas valdymas || 772 || 1 042 Decentralizuotas valdymas || 646 || 677 Pasidalijamasis valdymas || 31 104 || 37 214 Jungtinis valdymas || 694 || 592 Vykdomas kitų institucijų ir agentūrų || 77 || 16 Iš viso || 34 819 || 40 790 Naujojo finansinio reglamento 58 straipsnis, kuriuo iš dalies patikslinti biudžeto vykdymo metodai, taikomas tik nuo 2014 m. sausio 1 d. 2007–2013 m. programavimo laikotarpiu didžiausios ilgalaikio išankstinio finansavimo sumos susijusios su Regioninės plėtros fondu (ERPF) ir Sanglaudos fondu (SF) – 19,6 mlrd. EUR, Socialiniu fondu (ESF) – 5,6 mlrd. EUR, Žemės ūkio fondu kaimo plėtrai (EŽŪFKP) – 5,2 mlrd. EUR ir Žuvininkystės fondu (EŽF) – 0,6 mlrd. EUR. Kadangi dauguma šių projektų yra ilgalaikiai, reikia, kad jiems skiriamus išankstinius mokėjimus jie galėtų gauti ilgiau nei vienus metus. Todėl šios išankstinio finansavimo sumos parodomos kaip ilgalaikis turtas. 2007–2013 m. programavimo laikotarpis netrukus pasieks baigiamąjį etapą, todėl susijęs išankstinis finansavimas laipsniškai tampa mokėtinu per dvylika mėnesių. Todėl ilgalaikio išankstinio finansavimo suma mažėja, o trumpalaikio išankstinio finansavimo suma didėja (žr. 2.10 pastabą). Gautos išankstinio finansavimo garantijos Tai yra garantijos, kurių Komisija tam tikrais atvejais reikalauja iš kitų nei valstybės narės lėšų gavėjų, kai jiems išmoka avansus (išankstinį finansavimą). Šios rūšies garantijų atveju turi būti parodytos dvi vertės: „nominalioji“ ir „einamoji“. Nominaliosios vertės atsiradimas siejamas su garantijos buvimu. Einamosios vertės atveju garantija suteikiama, jeigu yra išankstinio finansavimo mokėjimas ir (arba) tolesni atskaitymai. 2013 m. gruodžio 31 d. gautų išankstinio finansavimo garantijų nominalioji vertė buvo 1 124 mln. EUR, o šių garantijų einamoji vertė – 887 mln. EUR (2012 m. atitinkamai 1 348 mln. EUR ir 1 083 mln. EUR). 2.6.2. Iš anksto padengtos išlaidos || || Mln. EUR || 2013 12 31 || 2012 12 31 Finansų inžinerijos priemonės || 2 118 || 2 717 Pagalbos schemos || 1 135 || 998 Iš viso || 3 253 || 3 715 Įgyvendinant 2007–2013 m. struktūrinių fondų programas, iš ES biudžeto galima mokėti lėšas valstybėms narėms, siekiant prisidėti prie finansų inžinerijos priemonių (paskolų, kapitalo investicijų arba garantijų forma), kurias sukuria ir valdo valstybės narės. Tačiau iki metų pabaigos pagal šias priemones nepanaudotos lėšos tampa ES nuosavybe (kaip ir įprasto išankstinio finansavimo atveju), todėl jos Komisijos balanse laikomos turtu. Tačiau pagrindiniais teisės aktais valstybės narės nėra įpareigotos Komisijai teikti periodinių šių avansu išmokėtų lėšų panaudojimo ataskaitų, o kai kuriais atvejais netgi jų nurodyti Komisijai teikiamose išlaidų suvestinėse. Todėl remiantis iš valstybių narių gauta informacija apie lėšų panaudojimą, kiekvienų metų pabaigoje apskaičiuojama šio turto vertė. Panašiai valstybių narių sumokėti avansai, kurie nebuvo panaudoti iki metų pabaigos, į Komisijos balansą įtraukiami kaip turtas. Valstybės narės gali mokėti tokius avansus už įvairias pagalbos schemas (valstybės pagalbos, EŽŪGF rinkos priemones). Komisija įvertino šiuos avansus remdamasi valstybių narių pateikta informacija; gautos sumos įtrauktos į išlaidų kategoriją „Pagalbos schemos“. TRUMPALAIKIS TURTAS 2.7. ATSARGOS || || Mln. EUR || 2013 12 31 || 2012 12 31 Mokslinės medžiagos || 81 || 81 Kita || 47 || 57 Iš viso || 128 || 138 2.8. TRUMPALAIKIS FINANSINIS TURTAS || || || Mln. EUR || Pastabos || 2013 12 31 || 2012 12 31 Parduoti laikomas finansinis turtas || 2.8.1 || 2 373 || 1 858 Paskolos || 2.8.2 || 3 198 || 123 Iš viso || || 5 571 || 1 981 2.8.1. Parduoti laikomas trumpalaikis finansinis turtas Parduoti laikomas finansinis turtas įgyjamas dėl jo investicijų grąžos arba pelningumo, arba laikomas siekiant tam tikros turto struktūros arba antrinio likvidumo šaltinio ir todėl gali būti parduotas, atsižvelgiant į likvidumo poreikius arba palūkanų normų pokyčius. Šioje lentelėje apžvelgiamas parduoti laikomas finansinis turtas, kurio likęs išpirkimo terminas – iki 2014 m. pabaigos: || || Mln. EUR || 2013 12 31 || 2012 12 31 BUFI investicijos || 897 || 845 Likviduojama EAPB || 567 || 490 Rizikos pasidalijimo finansinė priemonė (RPFP) || 408 || 160 Garantijų fondas || 361 || 268 Europos cheminių medžiagų agentūra || 76 || 69 Paskolų garantijų priemonė TEN-T projektams (PGPTT) || 31 || 23 Kitos parduoti laikomo turto investicijos || 33 || 3 Iš viso || 2 373 || 1 858 2.8.2. Trumpalaikės paskolos Į šią išlaidų kategoriją daugiausia įtraukiamos paskolos, kurių likęs galutinis terminas yra trumpesnis kaip 12 mėnesių nuo balanso sudarymo dienos (dėl išsamesnės informacijos žr. 2.4.2.2 pastabą). Padidėjimas, palyginti su praėjusiais metais, susijęs su 2014 m. numatytu Mokėjimų balanso paskolų grąžinimu (Vengrija – 2 mlrd. EUR ir Latvija – 1 mlrd. EUR). 2.9. TRUMPALAIKĖS GAUTINOS IR SUSIGRĄŽINTINOS SUMOS || || || Mln. EUR || Pastaba || 2013 12 31 || 2012 12 31 Baudos || 2.9.1 || 4 071 || 4 090 Valstybės narės || 2.9.2 || 5 574 || 6 270 Sukauptos pajamos ir būsimųjų laikotarpių sąnaudos || 2.9.3 || 3 095 || 3 368 Kitos gautinos ir susigrąžintinos sumos || 2.9.4 || 442 || 311 Iš viso || || 13 182 || 14 039 Apskaičiuota, kad pirmiau nurodytos sumos iš viso sudaro 12 638 mln. EUR (2012 m. – 13 729 mln.EUR), susijusių su neprekybinėmis operacijomis. 2.9.1. Baudos Tai susigrąžintinos sumos, susijusios su Komisijos skirtomis 4 310 mln. EUR baudomis (2012 m. – 4 357 mln. EUR), atėmus 239 mln. EUR sumažintos vertės sumą (2012 m. – 267 mln. EUR). Metų pabaigoje dėl nesumokėtų baudų buvo gauta iš viso 3 244 mln. EUR garantijų (2012 m. – 2 513 mln. EUR). Reikėtų atkreipti dėmesį į tai, kad iš gautinų sumų 1 032 mln. EUR buvo mokėtini po 2013 m. gruodžio 31 d. 2.9.2. Valstybės narės || || Mln. EUR || 2013 12 31 || 2012 12 31 EŽŪGF ir Kaimo plėtros fondo gautinos sumos || || Europos žemės ūkio garantijų fondas (EŽŪGF) || 1 858 || 1 172 Europos žemės ūkio fondas kaimo plėtrai (EŽŪFKP) || 41 || 14 Laikinoji kaimo plėtros priemonė (LKPP) || 45 || 44 Specialioji žemės ūkio ir kaimo plėtros paramos valstybėse kandidatėse programa (SAPARD) || 155 || 136 Vertės sumažinimas || (819) || (814) Iš viso || 1 279 || 552 || || Sumokėtas ir iš valstybių narių susigrąžintinas PVM || 68 || 44 || || Nuosavi ištekliai || || Nustatyti A sąskaitoje || 47 || 45 Nustatyti atskirojoje sąskaitoje || 1 228 || 1 294 Gautini nuosavi ištekliai || 3 054 || 3 617 Vertės sumažinimas || (743) || (773) Kita || 6 || 16 Iš viso || 3 592 || 4 199 || || Kitos iš valstybių narių gautinos sumos || || Numatomos susigrąžinti išankstinio finansavimo sumos || 542 || 1 220 Kita || 94 || 255 Iš viso || 636 || 1 475 || || Iš viso || 5 574 || 6 270 Su žemės ūkiu susijusių gautinų sumų padidėjimas daugiausia paaiškinamas neįvykdytais sąskaitų patvirtinimo sprendimais, nes kai kuriais atvejais jų įgyvendinimo data yra atidėta keleriems metams, o kitais atvejais – jie vykdomi kasmet dalimis. Taip yra valstybių narių, kurioms teikiama finansinė pagalba remiantis 2010 m. birželio 7 d. pasirašytu Europos finansinio stabilumo fondo pagrindų susitarimu, atveju. Gautinų nuosavų išteklių suma susijusi su 2013 m. lapkričio 20 d. priimtu Taisomuoju biudžetu Nr. 8/2013. Pagal 2000 m. gegužės 22 d. Tarybos reglamento Nr. 1150/2000 (OL L 130, 2000 05 31) 10 straipsnį įrašai, atitinkantys BNP įnašų koregavimą, įtraukti į 2014 m. sausio mėn. pirmosios darbo dienos apskaitą. Reikia pažymėti, kad kai kurios valstybės narės savo įnašus sumokėjo anksčiau – tai paaiškina, kodėl gautina suma yra mažesnė nei šiame taisomajame biudžete reikalaujamas įnašas. EŽŪGF ir Kaimo plėtros fondo gautinos sumos Į šį punktą visų pirma įtrauktos sumos, kurias valstybės narės buvo skolingos gruodžio 31 d., kaip spalio 15 d. deklaravo ir patvirtino valstybės narės. Įvertinamos gautinos sumos, susidariusios po šio deklaravimo iki gruodžio 31 d. Komisija taip pat įvertina pagalbos gavėjų mokėtinų sumų, kurių gražinimas neįtikimas, vertės sumažinimą. Tai, kad atliekamas toks koregavimas, nereiškia, kad Kom